title: মহিমাগঞ্জ ইউনিয়ন

text: কালের সাক্ষী বহণকারী বাঙ্গালী নদীর তীরে গড়ে ওঠা এক ঐতিহ্যবাহী অঞ্চল হলো মহিমাগঞ্জ। অতীতে মহিমাগঞ্জ ছিলো একটি সুপ্রসিদ্ধ ব্যবসা কেন্দ্র; এখানে প্রায় ১০/১৫টি পাট গোডাউন ছিল, ফলে দূর-দূরান্তের চাষীরা মহিমাগঞ্জে পাট বিক্রি করতেন। ঊনবিংশ শতাব্দির আশির দশক পর্যন্ত মহিমাগঞ্জ রেল ষ্টেশন থেকে দেওয়ানতলা পর্যন্ত একটা পরিত্যাক্ত রেল লাইন দেখা গেছে। দেওয়ানতলা বাঙ্গালী নদীর তীরবর্তী মারোয়াড়ীদের বিশাল পাট গোডাউন ও অন্যান্য ব্যবসা কেন্দ্র ছিল। দেশের বিভিন্ন স্থান থেকে নদী পথে বিভিন্ন ব্যবসায়ী ও চাষীরা পাট, ধান, গম ইত্যাদি ফসল মারোয়াড়ীদের নিকট বিক্রয় করতেন এবং মারোয়াড়ী ব্যবসায়ী সেই সকল পণ্য বৃহৎ আকারে দেশের বিভিন্ন বড় বড় শহরে রেল যোগে চালান দিতেন।


title: মহিমাগঞ্জ ইউনিয়ন

text: মহিমাগঞ্জের প্রাচীন নাম ছিল 'খড়িয়া বাঁধা'। লালমনিরহাট জেলার কাকিনা রাজার পরগনার আওতায় ছিল এই মহিমাগঞ্জ। রাজা মহিমা রঞ্জন রায় নিজের নামানুসারে খড়িয়াবাঁধার নাম পরিবর্তন করে নাম রাখেন 'মহিমাগঞ্জ'।


title: মহিমাগঞ্জ ইউনিয়ন

text:
এ ইউনিয়নে মৌজা সংখ্যা ১১টি ও গ্রাম সংখ্যা ১২টি। গ্রামগুলো হলোঃ
১,কানিপাড়া,পুনতাইড়


title: মহিমাগঞ্জ ইউনিয়ন

text: ২০১১ সালের আদমশুমারী অনুসারে মহিমাগঞ্জ ইউনিয়নের জনসংখ্যা প্রায় ৩৯,২৩০ জন (পুরুষ: ১৯,৬৭৫ এবং মহিলা: ১৯,৫৫৫); প্রতি বর্গকিলোমিটারে ১,৬৩৯ জন লোক বাস করে।শিক্ষার হার প্রায় ৭৭%।প্রধান কৃষিজ ফসলের মধ্যে রয়েছে ধান, পাট ও আঁখ।


title: মহিমাগঞ্জ ইউনিয়ন

text: গাইবান্ধা জেলার গোবিন্দগঞ্জ উপজেলায় অবস্থিত শিল্প এলাকা মহিমাগঞ্জ। গাইবান্ধা জেলার একমাত্র ভারী শিল্প রংপুর চিনি কল লিমিটেড মহিমাগঞ্জের প্রাণকেন্দ্রে অবস্থিত। এছাড়াও এখানে অনেক ছোট বড় শিল্প কারখানা এবং গার্মেন্টস কারখানা রয়েছে।


title: হোম অ্যালোন ২: লস্ট ইন নিউ ইয়র্ক

text: হোম অ্যালোন ২: লস্ট ইন নিউ ইয়র্ক ১৯৯২ সালের মার্কিন ক্রিসমাস পরিবারিক কমেডি চলচ্চিত্র। চলচ্চিত্রটি রচনা এবং প্রযোজনা করেছেন জন হিউজেস এবং পরিচালনা করেছেন ক্রিস কলম্বাস। এটি হোম অ্যালোন(ধারাবাহিক)'র দ্বিতীয় চলচ্চিত্র এবং "হোম অ্যালোন"-এর ধারাবাহিক। প্রধান চরিত্র ম্যাকোলে কুলকিন, ক্যাভিন ম্যাককালিস্টার চরিত্রে অভিনয় করেন, এছাড়াও অন্যান্য চরিত্রে ছিলেন জো পেসি, ড্যানিয়েল স্টার্ন. জন হেয়ার্ড, টিম কারি, ক্যাথারিন ও'হারা প্রমুখ।চলচ্চিত্রটি শুরুতেই ২,২২২ প্রেক্ষাগৃহে প্রায় $৩১.১ মিলিয়ন ব্যবসা করে, যা গড়ে প্রতি সাইটে প্রায় $১৪,০০৮। যেখানে এটি "হোম অ্যালোন"-কে ছাড়িয়ে যায়। মার্কিন যুক্তরাষ্ট্রে $১৭৩,৫৮৫,৫১৬ এবং বিশ্বব্যাপী সর্বমোট $৩৫৮,৯৯৪,৮৫০ আয় করে।


title: ঢেকীয়াজুলি

text: ঢেকীয়াজুলি (; ) অসমের শোণিতপুর জেলায় অবস্থিত একটি অঞ্চল।


title: ঢেকীয়াজুলি

text: ঢেকীয়াজুলির স্থানাংক হচ্ছে । অঞ্চলটি সাগরপৃষ্ঠ থেকে ১০০ মিটার উচ্চতায় অবস্থিত। অঞ্চলটির আশেপাশে বহুসংখ্যক চা-বাগান রয়েছে। তাছাড়াও অঞ্চলটি ওরাং জাতীয় উদ্যানের সমীপবর্ত্তী।


title: ঢেকীয়াজুলি

text: ২০১১ সনের জনগননা অনুযায়ী ঢেকীয়াজুলির মোট জনসংখ্যা ১৯,৭৪৩ জন। এখানকার জনসংখ্যার মোট ৫৩% পুরুষ ও ৪৭% মহিলা। গড় সাক্ষরতার হার ৭৪%। পুরুষ ও মহিলার পৃথকভাবে গড় সাক্ষরতার হার ৫৯.৫% ও ৬৯%। ঢেকীয়াজুলির মোট জনসংখ্যার ১০% ছয় বৎসরের নিম্নে।ঢেকীয়াজুলি তেজপুর লোকসভা সমষ্টির অন্তর্গত।


title: আরব বিশ্ব

text: আরব বিশ্ব ( "আল্-আলাম্ আল্-আরবি"; আনুষ্ঠানিকভাবেঃ "আল্-ওয়াতন্ আল্-আরবি"), বা আরব রাষ্ট্র (আরব রাষ্ট্রসমূহ) ( "আল্-উম্মাহ আল্-আরবিয়াহ"), আরব লীগের ২২টি আরবি-ভাষী দেশের সংজ্ঞা।


title: আরব বিশ্ব

text: যেসকল দেশ ইসলাম ধর্ম প্রধান এবং ভাষা আরবি, সেসকল দেশ আরব দেশ। মধ্যপ্রাচ্যে অবস্থিত হলেও ইরান, ইসরাইল, তুরস্ক আরব দেশ নয়, কারণ এদের ভাষা যথাক্রমে ফার্সি, হিব্রু এবং তুর্কি


title: পাকিস্তান নৌবাহিনী

text: পাকিস্তান নৌবাহিনী (; ) (রিপোর্টিং নাম: পিএন) পাকিস্তান সশস্ত্র বাহিনীর নৌ যুদ্ধ শাখা, পাকিস্তানের আরব সাগর বরাবর তটরেখা, এবং গুরুত্বপূর্ণ বেসামরিক বন্দর এবং সামরিক ঘাঁটি প্রতিরক্ষার দায়িত্ব পালন করে থাকে। ১৯৪৭ সালে পাকিস্তান স্বাধীন হবার পর পাকিস্তান নৌবাহিনী আবির্ভূত হয়। প্রতিবছর ৮ সেপ্টেম্বর ১৯৬৫ সালের ভারত-পাকিস্তান যুদ্ধের স্মরণে নৌবাহিনী দিবস পালিত হয়।


title: পাকিস্তান নৌবাহিনী

text: পাকিস্তান নৌবাহিনীর বর্তমান এবং প্রধান উদ্দেশ্য হলো দেশে এবং বিদেশে পাকিস্তানের অর্থনৈতিক এবং সামরিক স্বার্থ রক্ষা করা এবং সামরিক অনুশীলন ও কূটনীতির মাধ্যমে পাকিস্তান সরকারের প্রতিরক্ষা নীতি বাস্তবায়ন করা। ২১ শতকে, পাকিস্তান নৌবাহিনী সীমিত আকারে বিদেশী অপারেশনের উপর গুরুত্ত্ব দিয়েছে এবং পাকিস্তান এন্টার্কটিক প্রোগ্রাম প্রতিষ্ঠায় একটি গুরুত্বপূর্ণ ভূমিকা পালন করেছে।পাকিস্তান কোস্ট গার্ড, পাকিস্তান মেরিন এবং নৌবাহিনীর আধা-সামরিক যুদ্ধ বিভাগ পাকিস্তান নৌবাহিনীকে সহযোগিতা করে থাকে।


title: পাকিস্তান নৌবাহিনী

text: ১৯৪৭ সালের ১৪ আগস্ট পাকিস্তানের স্বাধীনতা দিবসে পাকিস্তান নৌবাহিনী আত্মপ্রকাশ করে। দেশ বিভাগের সময় সশস্ত্র বাহিনী পুনর্গঠন কমিটি (AFRC) রাজকীয় ভারতীয় নৌবাহিনীকে ভারত ও পাকিস্তানের মধ্যে বিভক্ত করে দেয়।


title: পাকিস্তান নৌবাহিনী

text: পাকিস্তান নৌবাহিনী প্রধান (চার-তারকা অ্যাডমিরাল) পাকিস্তানের "জাতীয় নিরাপত্তা পরিষদ" এবং "ন্যাশনাল কমান্ড অথরিটির" সবচেয়ে সিনিয়র এবং ঊর্ধ্বতন সদস্য। নৌবাহিনী প্রধান দেশটির সমুদ্র প্রতিরক্ষার কাজে দায়বদ্ধ থাকেন।পাকিস্তান নৌবাহিনীর জাহাজ শ্রেণীর একটি তালিকা:


title: ক্বারিন

text: ক্বারিন () হল মানব প্রজাতির সঙ্গে সহাবস্থানকারী জ্বিন যা প্রতিটি মানুষের সঙ্গে সার্বক্ষণিক অবস্থান করে| এর কাজ হল মানুষকে খারাপ কাজে প্রভাবিত ও উদ্বুদ্ধ করা|


title: ক্বারিন

text:
“তোমাদের প্রত্যেককে জিনদের মধ্য হতে একজন সঙ্গী দেয়া হয়েছে।” সাহাবাগণ জিজ্ঞাসা করলেন, “এমনকি আপনাকেও ইয়া আল্লাহর রাসুল (সঃ)? তিনি বলেনঃ এখন সে আমাকে শুধু ভাল করতে বলে।” [মুসলিম কর্তৃক সংগৃহীত Sahih MusliM,
enlgishtrans, vol. 4 p. 1540 , no. 7134]


title: ক্বারিন

text: “মৃত্যুযন্ত্রণানিশ্চিতই আসবে। এ থেকেইতো তুমি টালবাহানা করতে। এবং শিঙ্গায় ফুঁৎকার দেয়া হবে এটা হবে ভয় প্রদর্শনের দিন। প্রত্যেক ব্যক্তি আগমন করবে। তার সাথে থাকবে চালক ও কর্মের সাক্ষী।তুমি তো এই দিন সম্পর্কে উদাসীন ছিলে। এখন তোমার কাছ থেকে যবনিকা সরিয়ে দিয়েছি। ফলে আজ তোমার দৃষ্টি সুতীক্ষ্ন। তার সঙ্গী ফেরেশতা বলবেঃ আমার কাছে যে, আমলনামা ছিল, তা এই। তোমরা উভয়েই নিক্ষেপ কর জাহান্নামে প্রত্যেক অকৃতজ্ঞ বিরুদ্ধবাদীকে, যে বাধা দিত মঙ্গলজনক কাজে, সীমালঙ্ঘনকারী, সন্দেহ পোষণকারীকে। যে ব্যক্তি আল্লাহর সাথে অন্য উপাস্য গ্রহণ করত, তাকে তোমরা কঠিন শাস্তিতে নিক্ষেপ কর। ‘ক্বারীন’ (তার সঙ্গী শয়তান) বলবেঃ হে আমাদের পালনকর্তা, আমি তাকে অবাধ্যতায় লিপ্ত করিনি। বস্তুতঃ সে নিজেই ছিল সুদূর পথভ্রান্তিতে লিপ্ত। আল্লাহ বলবেনঃ আমার সামনে বাকবিতন্ডা করো না, আমি তো পূর্বেই তোমাদেরকে আযাব দ্বারা ভয় প্রদর্শন করেছিলাম। আমার কাছে কথা রদবদল হয় না এবং আমি বান্দাদের প্রতি জুলুমকারী নই।সুরা ক্বাফঃ ১৯-২৯।


title: ক্ষুদে ঢেকিশাক

text: ক্ষুদে ঢেকিশাক বা পানিশাক (), (বৈজ্ঞানিক নাম: "Ceratopteris thalictroides") হচ্ছে "Ceratopteris" গণের একটি ফার্ন প্রজাতি।


title: ক্ষুদে ঢেকিশাক

text: ক্ষুদে ঢেকিশাকের পাতা দ্বিরূপ। নিচের পাতাগুলো বন্ধ্যা, এতে স্পোরাঞ্জিয়াম হয় না। উপরের দিকের উর্বর পাতায় স্পোরাঞ্জিয়াম সৃষ্টি হয়। স্পোরাঞ্জিয়াম আলাদা আলাদা থাকে অর্থাৎ সোরাস সৃষ্টি করে না। বন্ধ্যা পাতাগুলো আনুভূমিকভাবে বা কিছুটা শায়িত ধরনের হয়। উর্বর পাতাগুলো খাড়া বা উল্লম্বভাবে থাকে। উর্বর পাতার খণ্ডগুলো সরু হওয়ায় একে হর্ণ বা প্রশাখার মত দেখায়, অপরপক্ষে বন্ধ্যাপাতা চওড়া ধরনের হয়। পানিতে ভাসমান অবস্থায় জন্মিলে বন্ধ্যা পাতাগুলো বেশ প্রশস্ত ও বড় আকারের হয়।


title: ডোরেমন (১৯৮৬-এর ভিডিও গেম)

text: ডোরেমন (১৯৮৬ ভিডিও গেম) হল ১৯৮৬ সালের ভিডিও গেম। যেটি জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে। আর এটি ১৯৮৬ সালের সেরা ১০টা ভিডিও গেমের অন্যতম। এটির ১,১৫০,০০ টি কপি বিক্রয় হয়েছে।


title: ডোরেমন ৩: নোবিতা নো মাচি এসওএস!

text: ডোরেমন ৩: নোবিতা নো মাচি এসওএস! হাফেসা হাফেস নির্মিত ২০০০ সালের ভিডিও গেম। জুলাই ২৮, ২০০০ সালে এটি মুক্তি লাভ করে। জাপানের জনপ্রিয় অ্যানিমে এবং মাঙ্গা ধারাবাহিক ডোরেমনের উপর ভিত্তি নির্মিত হয়েছে এই ভিডিও গেম।


title: আন্তঃসীমান্ত নদী

text: আন্তঃসীমান্ত নদী হল এমন ধরনের নদী যা অন্তত এক বা একাধিক দেশের রাজনৈতিক সীমান্ত অতিক্রম করে। এই সীমান্ত কোনো দেশের অভ্যন্তরস্থ সীমান্ত বা আন্তর্জাতিক সীমান্ত হতে পারে। বর্তমানে পৃথিবীতে প্রায় ২৬০টি আন্তঃসীমান্ত নদী রয়েছে। বাংলাদেশেও উল্লেখযোগ্য সংখ্যক আন্তঃসীমান্ত নদী রয়েছে যার বেশিরভাগই জাতীয় সীমান্ত অতিক্রম করেছে।


title: আন্তঃসীমান্ত নদী

text: বাংলাদেশের আন্তঃসীমান্ত নদীর সংখ্যা প্রায় ৫৮ টি। প্রতিবেশি দেশ ভারত এবং মায়ানমার থেকে এই নদীসমুহ বাংলাদেশে প্রবেশ করেছে। জলতাত্ত্বিক এবং রাজনৈতিক উভয় দিক হতে এই নদীগুলো গুরুত্বপূর্ণ। একদিকে এই নদীগুলি পলি বহন করে এনে মোহনা এলাকায় নতুন ভূমির সৃষ্টি করে অন্যদিকে এই পলি নদীর তলদেশ ভরাট করছে যা বন্যা সংঘটনের জন্য অনেকাংশে দায়ী। এছাড়া পানি বণ্টনের ক্ষেত্রে আন্তর্জাতিক আইন মেনে না চলার কারণে ভারত ও বাংলাদেশের মাঝে দীর্ঘদিন ধরে রাজনৈতিক অস্থিরতা বিদ্যমান রয়েছে।


title: আন্তঃসীমান্ত নদী

text: ভারত এবং বাংলাদেশের আন্তঃসীমান্ত নদীর সংখ্যা ৫৫ টি যার মধ্যে শুধুমাত্র গঙ্গা নদীর পানি বণ্টন চুক্তি রয়েছে। ১৯৯৬ সালের ১২ই ডিসেম্বর স্বাক্ষরিত এই চুক্তি অণুযায়ী প্রতি বছর ৩১শে জানুয়ারি থেকে ৩১শে মে এই সময়ে ফারাক্কায় প্রবাহিত পানির পরিমাপের ভিত্তিতে দুটো দেশের মধ্যে পানি বণ্টন হবে। ৩০ বছর মেয়াদি এ চুক্তি নবায়িত হবে দুটি দেশের সম্মতির প্রেক্ষিতে।


title: পন স্টার্স

text: পন স্টার্স হল লেফ্টফিল্ড পিকচার্স প্রযোজিত এবং হিস্ট্রি চ্যানেলে প্রচারিত মার্কিন যুক্তরাষ্ট্রের বাস্তবিক টেলিভিশন ধারাবাহিক। পন স্টারস হল পন সপের মালিক ও কমকর্তা কর্মচারী গণ। পন শপ নামক দোকানের মালিক রিক হ্যারিসন। তার ব্যবসায় সাহায্য করছেন তার ছেলে কোরি হ্যারিসন এবং তার বাবা রিচার্ড হ্যারিসন এবং পরিবারিক বন্ধু চামলি। রিচার্ড হলেন অবসর প্রাপ্ত আমেরিকান নৌবাহিনীর কমকর্তা। তাদের ব্যবসা মূলত ঐতিহাসিক জিনিস এবং সোনা আর রূপা নিয়ে।


title: অ্যাস্ট্রো বয় (২০০৪-এর ভিডিও গেম)

text: অ্যাস্ট্রো বয় ২০০৪ সালের ভিডিও গেম। যেটি অ্যাস্ট্রো বয় নামক ২০০৩ সিরিজে ওপর ভিত্তি করে। এই ভিডিও গেমটি ২৩ ফেব্রুয়ারী, ২০০৪ মুক্তি লাভ করে।


title: দ্গে-'দুন-ব্স্তান-'দ্জিন-র্গ্যা-ম্ত্শো

text: দ্গে-'দুন-ব্স্তান-'দ্জিন-র্গ্যা-ম্ত্শো () (১৮৫২-১৯১২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।


title: দ্গে-'দুন-ব্স্তান-'দ্জিন-র্গ্যা-ম্ত্শো

text: দ্গে-'দুন-ব্স্তান-'দ্জিন-র্গ্যা-ম্ত্শো ১৮৫২ খ্রিষ্টাব্দে তিব্বতের আমদো অঞ্চলের ঝ্বা-দ্মার () নামক গ্রামে জন্মগ্রহণ করেন। তাঁর পিতার নাম ছিল বান-য়ান () এবং মাতার নাম ছিল মা-গ্চিগ ()। কম বয়সে তাঁকে ঙ্গাগ-দ্বাং-ব্স্তান-'দ্জিন-র্গ্যা-ম্ত্শো () নামক তৃতীয় আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করা হয়। চার বছর বয়স থেকে তিনি লা-মো-ব্দে-ছেন () বৌদ্ধবিহারে শিক্ষালাভ করেন এবং আট বছর বয়সে থার-শুল-দ্গে-'দুন-ছোস-স্ক্যোং-র্গ্যা-ম্ত্শো () নামক এক ভিক্ষুর নিকট শ্রমণের শপথ গ্রহণ করেন। দ্রুং-ছেন-শেস-রাব-র্গ্যা-ম্ত্শো () এবং স্তাগ-রি-রাব-'ব্যাম্স-পা-ব্লো-ব্জাং-ন্যি-মা () নামক দুই বৌদ্ধ ভিক্ষু এই সময় তাঁর শিক্ষক ছিলেন। উনিশ বছর বয়সে তিনি ব্লা-ব্রাং-ব্ক্রা-শিস-'খ্যিল () বৌদ্ধবিহারে দ্রুং-ছেন-শেস-রাব-র্গ্যা-ম্ত্শো (), ঝাং-স্তোন-ব্স্তান-পা-র্গ্যা-ম্ত্শো (), ম্খাস-দ্বাং-দ্গে-'দুন-ব্জাং-পো () প্রভৃতি ভিক্ষুদের নিকট শিক্ষালাভ করেন। এই সময় তিনি ন্যা-লুং-স্ঙ্গাগস-রাব্স-পা-দ্গে-'দুন-ব্স্তান-'দ্জিন () নামক লামার নিকট জ্যোতিষশাস্ত্র, ছু-ক্যা-'তসো-ব্যেদ () নামক লামার নিকট চিকিৎসাশাস্ত্র এবং ত্শা-'দাম-পা-'জাম-দ্ব্যাংস-ত্শুল-খ্রিম্স-র্গ্যা-ম্ত্শো () নামক লামার নিকট ব্যাকরণ সম্বন্ধে শিক্ষালাভ করেন। শিক্ষালাভের শেষে তিনি দীর্ঘ পনেরো বছর সাধনায় লিপ্ত থাকেন। ১৯০৩ খ্রিষ্টাব্দে তিনি দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস () বৌদ্ধবিহার প্রতিষ্ঠা করেন। ত্রয়োদশ দলাই লামা তাঁর বৌদ্ধধর্ম সম্বন্ধে জ্ঞানে মুগ্ধ হয়ে তাঁকে পণ্ডিত উপাধি প্রদান করেন।


title: ফারুক আহমেদ

text: ফারুক আহমেদ (জন্ম: ২৪ জুলাই, ১৯৬৬) ঢাকায় জন্মগ্রহণকারী বাংলাদেশের প্রতিনিধিত্বকারী সাবেক আন্তর্জাতিক ক্রিকেটার। ১৯৮৮ থেকে ১৯৯৯ মেয়াদকালে বাংলাদেশ ক্রিকেট দলের সদস্য ছিলেন। ডানহাতি মাঝারিসারির ব্যাটসম্যান হলেও দলের প্রয়োজনে ব্যাটিং উদ্বোধনেও তিনি মাঠে নামতেন। বর্তমানে তিনি জাতীয় নির্বাচকের দায়িত্ব পালন করছেন।


title: ফারুক আহমেদ

text: ২৯ অক্টোবর, ১৯৮৮ তারিখে চট্টগ্রামে অনুষ্ঠিত এশিয়া কাপ প্রতিযোগিতার ৪র্থ খেলায় পাকিস্তানের বিপক্ষে ওয়াহিদুল গণি ও আকরাম খানের সাথে তাঁরও একযোগে একদিনের আন্তর্জাতিকে অভিষেক ঘটে। খেলায় তাঁর দল ১৭৩ রানে পরাজিত হয়েছিল।


title: ফারুক আহমেদ

text: ১৯৯০ সালে চন্ডিগড়ে তিনি তাঁর সর্বোচ্চ ৫৭ রান করেন ভারতের বিরুদ্ধে। এ খেলায় তৃতীয় উইকেট জুটিতে আতহার আলী খানের সাথে ১০৮ রান করেন।


title: ফারুক আহমেদ

text: খেলোয়াড়ী জীবনের প্রথমদিকে ঘরোয়া পর্যায়ের ক্রিকেট খেলায় ফারুক নিজেকে সফলতম অধিনায়ক হিসেবে গড়ে তোলেন। এরফলে ১৯৯৩-৯৪ মৌসুমে দল নির্বাচকমণ্ডলী তাঁকে বাংলাদেশ ক্রিকেট দলের অধিনায়ক মনোনীত করে। কিন্তু তাঁর অধিনায়কত্বে কেনিয়ায় অনুষ্ঠিত ১৯৯৪ সালের আইসিসি ট্রফিতে বাংলাদেশ দল সেমি-ফাইনালে পৌঁছতে পারেনি; যদিও বাংলাদেশ দলকে প্রতিযোগিতার পূর্বেই শ্রেষ্ঠতর দল হিসেবে গণ্য করা হয়েছিল। এ প্রতিযোগিতার পর অধিনায়কত্বসহ দল থেকে বাইরে চলে যেতে হয় তাঁকে। এরপর তিনি নবোদ্দ্যমে দলে ফিরে আসেন ও শীর্ষসারির ব্যাটসম্যান হিসেবে দলে অন্তর্ভুক্ত হন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে দলের অন্যতম সদস্য ছিলেন তিনি।


title: ফারুক আহমেদ

text: ঢাকা বিশ্ববিদ্যালয় থেকে জনপ্রশাসন বিভাগের স্নাতক ডিগ্রীধারী ফারুক আহমেদ অবসর পরবর্তীকালে বাংলাদেশ ক্রিকেট বোর্ডের অন্যতম প্রশাসকের দায়িত্ব পালন করছেন। বর্তমানে তিনি জাতীয় দল নির্বাচকের ভূমিকায় অবতীর্ণ হয়েছেন।


title: তৃতীয় মাত্রা

text: তৃতীয় মাত্রা চ্যানেল আইয়ে প্রচারিত একটি টক-শো অনুষ্ঠান। ২০০৩ সালের ১৭ই জুলাই অনুষ্ঠানটি প্রথম টিভিতে সম্প্রচারিত হয়। বর্তমানে তৃতীয় মাত্রা বাংলাদেশ সময় প্রতিদিন রাত ১টায় এবং সকাল ৯টা ৪৫ মিনিটে চ্যানেল আইয়ে প্রচারিত হয়। অনুষ্ঠানটির পরিকল্পক, পরিচালক ও উপস্থাপক জিল্লুর রহমান। অনুষ্ঠানটিতে রাজনীতির গুরুত্বপূর্ণ বিষয় নিয়ে আলোচনা করা হয়ে থাকে। প্রতিটি পর্বে দুইজন অতিথি থাকে, যারা নিজেদের পক্ষে যুক্তিতর্ক উপস্থাপন করে। তৃতীয় মাত্রা মূলত রাজনীতি নির্ভর আলোচনা অনুষ্ঠান হলেও এটিতে সমাজ, অর্থনীতি, বিজ্ঞান, সাহিত্যসহ মানববিদ্যাসহ প্রতিটি বিষয়ে আলোচনা হয়। বাংলাদেশের বিভিন্ন গুরুত্বপূর্ণ দিবসে, অনুষ্ঠানটিতে রাজনীতির বাইরের বিষয়েও আলোচনা করা হয়। ১৫ নভেম্বর ২০১৪ অনুসারে অনুষ্ঠানটির মোট ৪১১৯টি পর্ব প্রচারিত হয়েছে।এছাড়া সেরা টেলিভিশন প্রোগ্রাম হিসাবে তৃতীয় মাত্রা ২০০৩ ও ২০০৪ সালে মেরিল-প্রথম আলো তারকা পুরস্কারের জন্য মনোনীত হয়েছিল।


title: নিশান-ই-হায়দার

text: নিশান-ই-হায়দার () (abbreviated as "NH") পাকিস্তানের সর্বোচ্চ সামরিক পদক। উর্দু ভাষায় নিশান-ই-হায়দার অর্থ "সিংহের প্রতীক"। "হায়দার" শব্দটি ইসলামের চতুর্থ খলীফা হযরত আলী (রাঃ) এর গুনবাচক বিশেষণ হিসেবেও ব্যবহৃত হয়ে থাকে।


title: নিশান-ই-হায়দার

text: নিশান-ই-হায়দার পদকটির জন্য শুধুমাত্র পাকিস্তান সামরিক বাহিনীর সদস্যদের বিবেচনা করা হয়। যুদ্ধক্ষেত্রে শক্রুর সম্মুখীন হয়ে অতুলনীয় সাহস ও আত্মত্যাগ প্রদর্শনের স্বীকৃতস্বরূপ এই পদক দেওয়া হয়। এই পদকটি ব্রিটিশ ভিক্টোরিয়া ক্রস এবং যুক্তরাষ্ট্রের মেডাল অফ অনারের সমতুল্য। ১৯৪৭ সালে পাকিস্তান স্বাধীন হবার পর থেকে এখন পর্যন্ত মাত্র ১০ জন নিশান-ই-হায়দার পদকে ভূষিত হয়েছেন।


title: নিশান-ই-হায়দার

text: পাকিস্তান প্রজাতন্ত্রে রূপান্তরের পরে ১৯৫৭ সালের ১৬ মার্চ পাকিস্তান সরকার নিশান-ই-হায়দার পদকটি চালু করেন। যদিও ১৯৪৭ সালে পাকিস্তান স্বাধীন হবার পর থেকেই এটি প্রযোজ্য হয়। নিশান-ই-হায়দার সকল প্রকার সামরিক এবং বেসামরিক পদকের তুলনায় উচ্চতম এবং পাকিস্তানের সর্বোচ্চ পদক। এখন পর্যন্ত ১০ জন নিশান-ই-হায়দার পদক প্রাপ্তদের মধ্যে ৯ জন পাকিস্তান সেনাবাহিনী এবং একজন পাকিস্তান বিমানবাহিনীর সদস্য।


title: নিশান-ই-হায়দার

text: ১৪ আগস্ট ১৯৪৭ সালে পাকিস্তানের স্বাধীনতার পর থেকে এখন পর্যন্ত ১০ জনকে নিশান-ই-হায়দার মেডেল প্রদান করা হয়েছে, তাদের মধ্যে নয়জন পাকিস্তান সেনাবাহিনীর সদস্য এবং একজন পাকিস্তান বিমানবাহিনীর সদস্য। নিচে নিশান-এ-হায়দার প্রাপ্তদের একটি তালিকা দেয়া হলো।


title: নিশান-ই-হায়দার

text: ∗ ১৯৪৯ সালের ১৪ মার্চ আজাদ জম্মু এবং কাশ্মীরের প্রতিরক্ষা কাউন্সিল নায়েক শহীদ সাইফ আলী জানজুয়াকে হিলাল-ই-কাশ্মীর পদবীতে সম্মানিত করে এবং ৩০ নভেম্বর ১৯৯৫ তারিখে পাকিস্তান সরকার একটি গেজেটের মাধ্যমে হিলাল-ই-কাশ্মীর পদককে নিশান-ই-হায়দার পদকের সমতুল্য বলে ঘোষণা করে।


title: দ্গে-'দুন-ছোস-ফেল

text: দ্গে-'দুন-ছোস-ফেল () (১৯০৩-১৯৫১) একজন বিখ্যাত তিব্বতী চিত্রকর ও প্রগতিশীল তিব্বতী পণ্ডিত ছিলেন।


title: দ্গে-'দুন-ছোস-ফেল

text: দ্গে-'দুন-ছোস-ফেল ১৯০৩ খ্রিষ্টাব্দে তিব্বতের উত্তর আমদো অঞ্চলে জন্মগ্রহণ করেন। তাঁর পিতা আ-লাগ্স-র্গ্যাল-পো () একজন র্ন্যিং-মা ধর্মসম্প্রদায়ের একজন তান্ত্রিক সাধক ছিলেন। তাঁর মাতার নাম ছিল পে-মা-স্ক্যিদ ()। জন্মের পর তাঁর নাম রাখা হয় রিগ-'দ্জিন-র্নাম-র্গ্যাল ()।


title: দ্গে-'দুন-ছোস-ফেল

text: জীবনের প্রথম দশ বছর তিনি রেব-কোং () নামক স্থানে গ্যা'-মা-ব্ক্রা-শিস-'খ্যিল () বৌদ্ধ আশ্রমে বসবাস করে ব্যাকরণ, কাব্যশাস্ত্র, সংস্কৃত, ভারতীয় ও চীনা জ্যোতিষশাস্ত্র এবং শিল্পকলা সম্বন্ধে শিক্ষালাভ শুরু করেন। ১৯১২ খ্রিষ্টাব্দে তাঁর পিতার মৃত্যু হলে লাস-রাব-গ্লিং-পা () এবং 'জিগ্স-মেদ-ব্স্তান-পা'ই-ন্যি-মা () নামক দুই লামা তাঁকে রিগ-'দ্জিন-'জিগ্স-মেদ-ব্সোদ-নাম্স-র্নাম-র্গ্যাল () নামক র্দো-র্জে-ব্রাগ বৌদ্ধবিহারের () একজন লামার পুনর্জন্ম রূপে চিহ্নিত করেন। তেরো বছর বয়সে তাঁকে দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস () বৌদ্ধবিহারে পাঠিয়ে দেওয়া হয়, যেখানে ঐ বিহারের প্রতিষ্ঠাতা দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী বৌদ্ধ লামা তাঁকে শ্রমণের শপথ প্রদান করেন। এই বিহারে তিনি তর্কশাস্ত্র ও প্রমাণ সম্বন্ধে শিক্ষালাভ করেন। ১৯২০ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে () ভর্তি হয়ে ছয় বছর ধরে শিক্ষালাভ করেন। এই সময় নামক তিনি ঐ স্থানে উপস্থিত মারিওন গ্রিবেনো নামক এক মার্কিন ধর্মযাজকের নিকট হতে সামান্য ইংরেজী ও ঘড়ির যান্ত্রিক কৌশল সম্বন্ধে জ্ঞানলাভ করেন। পঁচিশ বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শেস-রাব-র্গ্যা-ম্ত্শো () নামক এক তিব্বতী বৌদ্ধ পণ্ডিতের নিকট শিক্ষালাভ করেন। এই সময় তিনি চিত্র অঙ্কন করে জীবিকা নির্বাহ করতে শুরু করলে তিব্বতের অভিজাত মহলে তিনি বিখ্যাত হন।


title: দ্গে-'দুন-ছোস-ফেল

text: ১৯৩৪ খ্রিষ্টাব্দে শেস-রাব-র্গ্যা-ম্ত্শোর বাসস্থানে দ্গে-'দুন-ছোস-ফেলের সঙ্গে বিখ্যাত ভারতীয় পর্যটক মহাপণ্ডিত রাহুল সাংকৃত্যায়নের সাক্ষাত ঘটে। রাহুল এই সময় প্রাচীন সংস্কৃত বৌদ্ধ পুঁথির সন্ধানে তাঁর দ্বিতীয় তিব্বত যাত্রা করছিলেন। দ্গে-'দুন-ছোস-ফেলের পাণ্ডিত্য ও আধুনিকমনস্কতায় আকৃষ্ট হয়ে তিনি তাঁকে এই যাত্রায় তাঁর সঙ্গী হতে অনুরোধ করেন। পরবর্তী কয়েক মাস তাঁরা দুইজনে তিব্বতের বেশ কিছু বৌদ্ধবিহার থেকে প্রাচীন তালপাতার পুঁথি ও চিত্রপট সংগ্রহ করেন। এরপর রাহুল তাঁকে ভারতে নিয়ে যান। ভারতে তিনি সংস্কৃত, বিভিন্ন প্রচলিত লিপি পদ্ধতি, সংস্কৃতি, স্বাধীনতা আন্দোলন এবং মহাত্মা গান্ধীর চরকা অর্থনীতির প্রতি আকৃষ্ট হন। এই সময় তিনি বিশ্বের ইতিহাস ও ভূগোল সম্বন্ধে প্রাচীন তিব্বতী দৃষ্টিভঙ্গীগুলির সমালোচনা করে এবং তিব্বতী লিপির উৎপত্তি সম্বন্ধে তাঁর রচনাগুলি প্রকাশ করেন। তিনি বিভিনন পশ্চিমী তিব্বতবিদের সঙ্গে সাক্ষাত করেন এবং তিনিই প্রথম তিব্বতী হিসেবে স্বীকৃতি পান যিনি ডানহুয়াং থেকে প্রাপ্ত তিব্বত সাম্রাজ্যের সময়কালের প্রাচীন ঐতিহাসিক পুঁথিপত্র পরীক্ষা করেন। কলম্বিয়া বিশ্ববিদ্যালয়ের থিও বার্নার্ড তাঁকে মার্কিন যুক্তরাষ্ট্র যাওয়ার আমন্ত্রণ করেন কিন্তু দ্বিতীয় বিশ্বযুদ্ধ শুরু হয়ে যাওয়ায় তাঁর যাত্রা স্থগিত করতে হয়। এই সময় তিনি বাৎস্যায়ন রচিত কামসূত্রের ওপর টীকাভাষ্য রচনা করেন এবং মদ্যপানে আসক্ত হয়ে পড়েন। ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান () নামক পঞ্চম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাঁকে আমদো প্রত্যাবর্তন করে একটি আধুনিক শিক্ষাব্যবস্থা প্রচলনের অনুরোধ করলেও তিনি তা গ্রহণ না করে সোয়াট উপত্যকা থেকে শ্রীলঙ্কা পর্যন্ত ভারতীয় উপমহাদেশের বিস্তীর্ণ অঞ্চলে ভ্রমণ করে অত্যন্ত দরিদ্র ভাবে জীবনযাপন করেন। শ্রীলঙ্কা থেকে ফিরে এসে তিনি কুলু শহরে ওবস্থিত উরুস্বতী প্রতিষ্ঠানে বিখ্যাত রুশ চিত্রকর ও অভিযাত্রী নিকোলাস রোয়েরিখের পরিবারের সঙ্গে বসবাস করেন এবং তাঁর পুত্র জর্জ রোয়েরিখের সঙ্গে পঞ্চদশ শতাব্দীর তিব্বতী পণ্ডিত 'গোস-লো-ত্সা-বা-গ্ঝোন-নু-দ্পাল () রচিত দেব-থের-স্ঙ্গোন-পো () নামক তিব্বতের ইতিহাস সংক্রান্ত গ্রন্থের ইংরেজী অনুবাদ করেন যা কলকাতা থেকে ১৯৪৯ খ্রিষ্টাব্দে প্রকাশিত হয়। গ্রীষ্মকালগুলিতে তিনি কালিম্পং শহরে গিয়ে একটি তিব্বতী সংবাদপত্র প্রকাশে সহায়তা করতেন। কালিম্পং শহরে তিনি 'ফুন-ত্শোগ্স-দ্বাং-র্গ্যাল (), ল্চাং-লো-চান-কুন-ব্সোদ-নাম্স-র্গ্যাল-পো (), স্পোম-ম্দা'-ত্শাং-রাব-দ্গা' () প্রভৃতি নির্বাসিত আদর্শবাদী রাজনৈতিক ব্যক্তিত্বের সংস্পর্শে আসেন এবং তদদ্বারা প্রতিষ্ঠিত নুব-বোদ-লেগ্স-ব্চোস-স্ক্যিদ-স্দুগ () নামক বিপ্লবী রাজনৈতিক দলের সদস্য হন।


title: দ্গে-'দুন-ছোস-ফেল

text: ১৯৪৬ খ্রিষ্টাব্দে ভূটান ও তাওয়াং অঞ্চল হয়ে ম্যাকমোহন রেখা সংলগ্ন অঞ্চলগুলির মধ্য দিয়ে দ্গে-'দুন-ছোস-ফেলের তিব্বত প্রত্যাবর্তনের সিদ্ধান্ত নেওয় হয়। দলের তরফে তাঁকে এই অঞ্চলগুলিতে তিব্বতের ঐতিহাসিক সীমানা নির্দেশক মানচিত্র তৈরীর নির্দেশ দেওয়া হয়। লাসা ফিরে এলে তাঁর আধুনিক দৃষ্টিভঙ্গীর জন্য তিব্বতের প্রগতিশীল অভিজাত পরিবারগুলি থেকে তাঁকে অকুন্ঠ সমর্থন জানানো হয় এবং বিভিন্ন উল্লেখযোগ্য ব্যক্তিত্বদের শিল্পকলা ও ব্যাকরণ শেখানোর দায়িত্ব প্রদান করা হয়। এই সময় তিনি বারো বছর ধরের ভারত যাত্রা থেকে সংগৃহীত গবেষণা টীকাগুলি থেকে দেব-থের-দ্কার-পো () নামক তিব্বতের রাজনৈতিক ইতিহাস রচনায় মন দেন। কিন্তু কয়েকদিনের মধ্যে প্রাচীনপন্থী অভিজাতদের দ্বারা সাম্যবাদী চীনের গুপ্তচর সন্দেহে ও নকল মুদ্রা তৈরীর মিথ্যা অভিযোগে তাঁকে বেত্রাঘাত ও কারাবরণের শাস্তিপ্রদান করা হয়। তাঁর সমস্ত গবেষণালব্ধ রচনাগুলি চুরি হয়ে যায়। ১৯৫০ খ্রিষ্টাব্দে দীর্ঘ চার বছর কারাবাসের পর তাঁকে মুক্তি দিয়ে তাঁকে দেব-থের-দ্কার-পো নামক অসম্পূর্ণ গ্রন্থটি রচনা করতে নির্দেশ দেওয়া হয়, কিন্তু তিনি এই গ্রন্থ রচনায় নয়ুন করে উৎসাহ দেখাননি। এই সময় তিনি চামদো অঞ্চলের একজন মহিলার সঙ্গে বসবাস করে ও পুনরায় মদ্যপানে আসক্ত হয়ে পড়েন। কিন্তু এই সময়েও তাঁর নাগার্জুনের মধ্যমক দর্শনের ওপর রচিত ক্লু-স্গ্রুব-দ্গোং-র্গ্যান ( নামক বিখ্যাত দার্শনিক গ্রন্থটি তিব্বতের প্রাচীনপন্থী বৌদ্ধ সমাজের মধ্যে অসন্তোষের সৃষ্টি করে। ১৯৫১ খ্রিষ্টাব্দের অক্টোবর মাসে অতিরিক্ত মদ্যপানের ফলে যকৃৎ বিনষ্ট হওয়ার ফলে তাঁর মৃত্যু ঘটে।


title: কেরু এ্যান্ড কোম্পানি বাংলাদেশ লিমিটেড

text: কেরু এ্যান্ড কোম্পানি বাংলাদেশ লিমিটেড বাংলাদেশের চুয়াডাঙ্গা জেলার অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। তবে উপজাত হিসেবে এই কারখানা থেকে মদ্য উৎপাদিত হয়ে থাকে।


title: কেরু এ্যান্ড কোম্পানি বাংলাদেশ লিমিটেড

text: বাংলাদেশের দক্ষিণ-পশ্চিমাঞ্চলের খুলনা বিভাগের অধীন চুয়াডাঙ্গা জেলার ভারত-বাংলাদেশ সীমান্তবর্তী দামুড়হুদা উপজেলার দর্শনায় এই শিল্প কমপ্লেক্সটি অবস্থিত।


title: কেরু এ্যান্ড কোম্পানি বাংলাদেশ লিমিটেড

text: ১৯৩৮ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়। সে সময় এর অধীনে একটি চিনি কারখানা, একটি ডিষ্টিলারী ইউনিট ও একটি ওষুধ কারখানা যাত্রা শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।


title: কেরু এ্যান্ড কোম্পানি বাংলাদেশ লিমিটেড

text: এই বৃহদায়তন শিল্প-কমপ্লেক্সটি চিনি কারখানা, ডিষ্টিলারি ওয়াটার, বাণিজ্যিক খামার ও জৈব সারকারখানার সমন্বয়ে গঠিত। এর ভুমির পরিমান ৩ হাজার ৫৭২ একর। যার ২ হাজার ৪৫০ একর কৃষিজমি। এসব কৃষিজমিতে আখ চাষ করা হয়।


title: কেরু এ্যান্ড কোম্পানি বাংলাদেশ লিমিটেড

text: প্রতিষ্ঠার সময় কেরু এ্যান্ড কোং (বাংলাদেশ) লিঃ এর দৈনিক আখ মাড়াই ক্ষমতা ছিল ১০১৬ মেট্রিক টন। জাতীয়করণের পরে ১৯৭৮-৮৫ সাল এই সময়ে অস্ট্রেলীয় কারিগরি সহযোগিতায় এর দৈনিক আখ মাড়ায় ক্ষমতা বেড়ে দাঁড়ায় ১১৫০ মেট্রিক টন এবং চিনি উৎপাদন ক্ষমতা প্রতি অর্থবছরে ১১৫০ মেট্রিক টনে উন্নীত হয়।


title: কেরু এ্যান্ড কোম্পানি বাংলাদেশ লিমিটেড

text: এখানকার মূল পণ্য হচ্ছে আখ থেকে উৎপাদিত চিনি। তবে আখ থেকে চিনি বের করে নেওয়ার পর যে উপজাত-দ্রব্য (চিটাগুড়, ব্যাগাস ও প্রেসমাড) পাওয়া যায় তা থেকেও বিভিন্ন পণ্য উৎপাদিত হয়। উপজাত-দ্রব্য হতে উৎপাদিত পণ্যের মধ্যে উলেখযোগ্য হচ্ছে দেশি মদ, বিদেশি মদ, ভিনেগার, স্পিরিট ও জৈব সার। এখানে নয়টি ব্র্যান্ডের ‘ফরেন লিকার’ বা বিদেশি মদ তৈরি হয়। ফরেন লিকারগুলো হচ্ছেঃএই ফরেন লিকার ঢাকা, চট্টগ্রাম ও দর্শনায় কেরুর নিজস্ব নিজস্ব বিক্রয় কেন্দ্র হতে ১৮০, ৩৭৫ ও ৭৫০ মিঃলিঃ লিটারের বোতলে বাজারজাত করা হয়। বছরে প্রায় ৩৯ লাখ ২০ হাজার বোতল ফরেন লিকার উৎপাদিত হয় এখানে। আর বাংলা মদের বার্ষিক উৎপাদন প্রায় ২৬ লাখ লিটার। যা দেশের ১৩টি বিক্রয় কেন্দ্র হতে বাজারজাত করা হয়।


title: কেরু এ্যান্ড কোম্পানি বাংলাদেশ লিমিটেড

text: এখানে উৎপাদিত স্পিরিটগুলো হচ্ছেঃদুই ধরনের ভিনেগার উৎপাদিত হয়ঃএছাড়া ২০১৪ সাল থেকে নিজস্ব কৃষি খামারে "কেরুজ জৈব সার" নামে পরীক্ষামূলক জৈব সারের উৎপাদন শুরু হয়েছে। যার উৎপাদন ক্ষমতা ৭ হাজার মেট্রিক টন। প্রতি কেজি সার ১০ টাকা দরে এই সার বিক্রয় করা হবে।


title: কেরু এ্যান্ড কোম্পানি বাংলাদেশ লিমিটেড

text: বাংলাদেশের ১৫টি চিনিকলের মধ্যে একমাত্র কেরু এ্যান্ড কোম্পানিকে লোকসান গুনতে হয় না। এর লাভের প্রায় সম্পুর্নটাই আসে এখানকার ডিস্টিলারি ইউনিট থেকে। টানা পাঁচ বছর ৬০ কোটি টাকা করে লাভ করছে এই প্রতিষ্ঠানটি।।


title: সাদা বাঘ

text:
সাদা বাঘ হল একধরণের বেঙ্গল টাইগার যার শরীরের বর্ণ সাদা। এই ধরণের বাঘ ভারতের আসাম, বিহার এবং অন্যান্য কিছু রাজ্যে মাঝেমধ্যে দেখা যায়।
সাদা বাঘ বা ধোলাই বাঘ বাংলার বাঘের একটি রঙ্গক রূপ। এটি সুন্দরবন অঞ্চলের মধ্য প্রদেশ, আসাম, পশ্চিমবঙ্গ এবং বিহারের সময়কালে বিশেষ করে বন্যায় সুন্দরবন অঞ্চলে এবং বিশেষ করে পূর্ব রাজ্য রেওয়াতে দেখা জেত। [1] এ ধরনের বাঘের মধ্যে রয়েছে বাঙালি বাঘের মত কালো দাগ, তবে দু একটি সাদা বাঘ কাছাকাছি এমন কোট বহন করে।


title: সাদা বাঘ

text: সাদা রয়েল বেঙ্গল বাঘ তাদের শরীরের রঙের কারণে বৈশিষ্টপূর্ণ।


title: সাদা বাঘ

text: এই জাতের বাঘের বৈজ্ঞানিক নাম Panthera tigris tigris (যেহেতু এরা বেঙ্গল টাইগার এর বর্ণসংকর) তাদের শরীরের সাদা লোমের কারণ ফিওমেলানিনের অনুপস্থিতি। এটির উপস্থিতির কারণে অন্যান্য রয়েল বেঙ্গল বাঘের লোম সাধারণত কমলা বা বাদামি রঙের হয়ে থাকে। অন্যান্য রয়েল বেঙ্গল বাঘের সাথে তুলনা করলে দেখা যায় যে, সাদা বাঘ তুলনামূলকভাবে দ্রুত বৃদ্ধি পায় এবং তাদের ওজনও হয় বেশি। জন্মের সময়ও তারা তুলনামূলকভাবে কিছুটা বড় থাকে। ২-৩ বছর বয়সে সাদা বাঘ প্রাপ্ত বয়স্ক হয়ে থাকে। সাদা পুরুষ বাঘ সাধারণত ওজনে ২০০ থেকে ২৬০ কেজি এবং দৈর্ঘ্যে ৩ মিটার পর্যন্ত হয়ে থাকে। জেব্রার মত সাধা বাঘেরও সাদা-কালো দাগগুলো আঙুলের ছাপের মত অনন্য হয়ে থাকে; একটি বাঘের নকশার সাথে অন্য কোন বাঘের মিল খুজে পাওয়া যায় না। একটা সাদা বাঘ জন্মের জন্য মা ও বাবা উভয় বাঘকেই সাদা রঙের হএ হবে। ১০০০০ বাঘ জন্মের ক্ষেত্রে কেবল একটি বাঘ প্রাকৃতিকভাবে সাদা রঙের হয়ে থাকে। বর্তমানে বিশ্বে কয়েক শত সাদা বাঘের অস্তিত্বের খবর জানা গেছে, যার মধ্যে প্রায় একশটি রয়েছে ভারতে। তবে সাদা বাঘের সংখ্যা ধীরে ধীরে বাড়ছে। ভারতের উরিষ্যা রাজ্যের নন্দনকানন চিড়িয়াখানায় ৩৪টি সাদা বাঘ রয়েছে। এখানে জন্ম হওয়া বেশ কয়েকটি সাদা বাঘ ভারতের অন্যান্য চিড়িয়াখানা এবং বিভিন্ন দেশে পাঠানো হয়েছে।


title: সাদা বাঘ

text: সাদা রঙের লোমের কারণে এধরণের বাঘ বেশ জনপ্রিয়। সাদা রঙের সাইবারিয়ান বাঘের অস্তিত্ব বৈজ্ঞানিকভাবে প্রতিষ্ঠিত নয়, যদিও বিভিন্ন সময় সাইবেরিয়া অঞ্চলে সাদা বাঘ দেখার খবর পাওয়া গেছে।


title: সাদা বাঘ

text: অধিকাংশ সাদা বাঘই এরকম, ও এদের ডোরাকাটা দাগ থাকে। এরা এলবিনো নয়। এক বিশেষ জিন মিউটেশন এর কারনে বাঘেদের লোম সাদা হয়। কিন্তু চামড়াতে ডোড়াকাটা দাগ থেকেই যায়।


title: সাদা বাঘ

text: কিছু সাদা বাঘ ডোরাহীন হয়। এদের কে Snow white Tiger ও বলা হয়। ধারনা করা হয়, এই বাঘ গুলো এলবিনো, আর এদের চামড়াই সাদা, তাই এদের ডোরাকাটা দাগ থাকে না।


title: সাদা বাঘ

text: বাঘ দের ডোরাকাটা দাগ এদের চামড়ার মধ্যেই থাকে। তাই একটা সুস্থ বাঘ এর সব লোম চেছে ফেললেও এর ডোরাকাটা দাগ থেকেই যায়।


title: আবদুর রহিম (পণ্ডিত)

text: মাওলানা আবদুর রহিম (২ মার্চ ১৯১৮ – ১ অক্টোবর ১৯৮৭) ছিলেন একজন বাংলাদেশি ইসলামি পন্ডিত ও খ্যাতনামা রাজনীতিবিদ। তিনি বাংলাদেশ জামায়াতে ইসলামীর প্রথম নেতাদের অন্যতম।


title: আবদুর রহিম (পণ্ডিত)

text: তিনি ইসলামি পন্ডিত সাইয়েদ আবুল আ'লা মওদুদী ও ইউসূফ আল-কারযাভীর বই বাংলায় অনুবাদ করেন। এছাড়াও ইসলাম নিয়ে বাংলা ও উর্দুতে তার মৌলিক রচনা রয়েছে।


title: আবদুর রহিম (পণ্ডিত)

text: আবদুর রহিম বাংলাদেশের পিরোজপুর জেলার শিয়ালকাঠি গ্রামে জন্মগ্রহণ করেন। তার পিতা হাজি খবিরউদ্দিন ও মা আকলিমুন্নেসা। পরিবারের ১২ সন্তানের মধ্যে তিনি চতুর্থ। তার ভাইদের মধ্যে পরিচিতজন হিসেবে আছেন তার ভাই এ টি এম আবদুল ওয়াহিদ যিনি কলকাতা আলিয়া মাদ্রাসার স্নাতক ও খ্যাতনামা লেখক। তার আরো দুই ভাই এম এ করিম ও এম এ সাত্তারও খ্যাতনামা লেখক ছিলেন। তিনি ইসলামিক ডেমোক্রেটিক লীগের (আইডিএল) ব্যানারে বিভিন্ন ইসলামি রাজনৈতিক দলকে একই কাতারে আনার প্রচেষ্টা চালান। এই দল ১৯৭৯ সালের ১৮ জুন অনুষ্ঠিত সংসদ নির্বাচনে ২০টি আসন লাভ করে।


title: আবদুর রহিম (পণ্ডিত)

text: নিজ গ্রামের বাড়ির পার্শ্ববর্তী মসজিদে চার বছর শিক্ষা সমাপ্ত করার পর ১৯৩৪ সালে তিনি শর্ষিনা আলিয়া মাদ্রাসায় ভর্তি হন। এখানে তিনি প্রায় পাঁচ বছর শিক্ষাগ্রহণ করেন। ১৯৩৮ সালে তিনি এখান থেকে কৃতিত্বের সাথে উত্তীর্ণ হন। এরপর তিনি কলকাতা আলিয়া মাদ্রাসায় ভর্তি হন (বর্তমান আলিয়া বিশ্ববিদ্যালয়)। এখান থেকে তিনি ১৯৪০ সালে ‘ফাজিল’ ও ১৯৪২ সালে ‘কামিল’ পাশ করেন।


title: আবদুর রহিম (পণ্ডিত)

text: আলিয়া মাদ্রাসার ছাত্র থাকাবস্থায় মাওলানা আবদুর রহিম সাইয়েদ আবুল আ'লা মওদুদী কর্তৃক সম্পাদিত ম্যাগাজিন ‘তরজমানুল কুরআন’ নিয়মিত গ্রহণ করতেন। এই ম্যাগাজিন ও সাইয়েদ মওদুদির অন্যান্য রচনায় উদ্বুদ্ধ হয়ে তিনি ১৯৪৬ সালে জামায়াতে ইসলামীর নিখিল ভারত সম্মেলনে অংশ নেন। এখানে তিনি জামায়াতের অন্যান্য নেতাদের সাথে পরিচিত হন। ১৯৪৬-৪৭ সালের পর্বে তিনি সংগঠনে যোগ দেন।


title: আবদুর রহিম (পণ্ডিত)

text: মাওলানা আবদুর রহিম বাংলাদেশে জামায়াতে ইসলামীর প্রতিষ্ঠার জন্য কাজ করা চারজন ব্যক্তির অন্যতম। অন্যান্যরা হলেন মাওলানা রফি আহমেদ ইন্দরি, খোরশেদ আহমেদ ভাট ও মাওলানা কারি জলিল আশরাফি নদভি। ১৯৫৫ সালে মাওলানা আবদুর রহিম পূর্ব পাকিস্তান জামায়াতে ইসলামীর আমির নির্বাচিত হন। ১৯৭০ সালে পাকিস্তান জামায়াতে ইসলামীর নায়েবে আমির (ভাইস চেয়ারম্যান বা ভাইস প্রেসিডেন্ট) হন। এসময় গোলাম আজম পূর্ব পাকিস্তান জামায়াতে ইসলামীর নতুন আমির নির্বাচিত হন। তিনি বাংলাদেশ জামায়াতে ইসলামীর প্রথম নির্বাচিত নেতা। ১৯৭১ সালে বাংলাদেশের স্বাধীনতা যুদ্ধের সময় তিনি পাকিস্তানে অবস্থান করছিলেন। ১৯৭৪ সালে তিনি দেশে ফিরে আসেন। ১৯৭১-১৯৭৮ সালের সময়সীমায় জামায়াত বাংলাদেশের রাজনীতিতে নিষিদ্ধ ছিল।


title: আবদুর রহিম (পণ্ডিত)

text: মাওলানা আবদুর রহিম বেশ কিছু বই লিখেছেন। তন্মধ্যে কিছু বই হল,


title: আবদুর রহিম (পণ্ডিত)

text: ১৯৮৭ সালের ২৯ সেপ্টেম্বর তিনি গুরুতর অসুস্থ হয়ে পড়েন। ৩০ সেপ্টেম্বর তাকে হাসপাতালে ভর্তি করা হয়। ১ অক্টোবর দুপুর ১২টার দিকে তিনি ঢাকায় মৃত্যুবরণ করেন।


title: ট্রাইকোসানথেস

text: ট্রাইকোসানথেস (লাতিন নামঃ "Trichosanthes") হচ্ছে উষ্ণমণ্ডলীয় এবং উপউষ্ণমণ্ডলীয় এলাকার একটি লতার গণের নাম। এই গণটি কিউকারবিটেসি পরিবারের অন্তর্ভুক্ত এবং তারা "Gymnopetalum". "Hodgsonia" গণ দুটির সাথে ঘনিষ্ঠভাবে যুক্ত। যেগুলো পূর্বে এই গণে অন্তর্ভুক্ত ছিলো,In addition, several hybrids are known in this genus.


title: ট্রাইকোসানথেস

text: Formerly placed in "Trichosanthes" were for example "Kedrostis foetidissima" and "Linnaeosicyos amara".


title: ইউটিসি−০৮:০০

text: ইউটিসি−০৮:০০ হল একটি সময় অঞ্চল, যা ইউটিসি থেকে ৮ ঘণ্টা পিছিয়ে। এই সময় ব্যবহার করা হয়:


title: মনস্টার্স ইউনিভার্সিটি

text: মনস্টার্স ইউনিভার্সিটি ২০০৩ সালের মার্কিন ত্রিমাত্রিক চলচ্চিত্র কম্পিউটার-অ্যানিমেটেড কমেডি চলচ্চিত্র। পিক্সার অ্যানিমেশন স্টুডিওস প্রযোজনায় চলচ্চিত্রটি মুক্তি দিয়েছে ওয়াল্ট ডিজনি পিকচার্স। ড্যান সক্যালনের পরিচালনায় চলচ্চিত্রটি প্রযোজনা করেছেন করি রে এবং সহ-প্রযোজনায় ছিলেন জন লাসেটার, পিট ডক্টার, অ্যান্ড্রু স্টানটন এবং লী আনক্রিখ। এটি পিক্সার প্রযোজিত চতুর্দশ কাহিনী চলচ্চিত্র এবং ২০০১ সালের "মনস্টার্স, ইনক্." চলচ্চিত্রের প্রিকুয়েল যা পিক্সার নির্মিত প্রথম প্রিকুয়েল চলচ্চিত্র।


title: মনস্টার্স ইউনিভার্সিটি

text: ডিজনি, স্বত্বাধিকারী হিসেবে ২০০৫ সাল থেকে দ্বিতীয় "মনস্টার্স, ইনক্." নির্মানের পরিকল্পনা করলেও পিক্সারের মতবিরোধের কারণে, ডিজনি সার্কেল ৭ অ্যানিমেশন ইউনিট এর সিকুয়েল নির্মানের দায়িত্ব পায়। চলচ্চিত্রের একটি প্রাথমিক খসড়া উন্নয়ন করা হয়েছিলো, যদিও ২০০৬ সালের প্রথম দিকে ডিজনি কর্তৃক পিক্সার ক্রয় করায় এই চলচ্চিত্রের সার্কেল ৭-এর সংস্করণ বাতিলের সিদ্ধান্ত নেয়। পরবর্তীতে পিক্সার-নির্মিত সিক্যুয়েল ২০১০ সালে নিশ্চিত করা হয়, এবং ২০১১ সালে, প্রিক্যুয়েল শিরোনাম "মনস্টার্স ইউনিভার্সিটি" রাখার সিদ্ধান্ত নেয়অ হয়।


title: মনস্টার্স ইউনিভার্সিটি

text: "মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।


title: মনস্টার্স ইউনিভার্সিটি

text: "মনস্টার্স ইউনিভার্সিটি" জুন ৫, ২০১৩ সালে যুক্তরাজ্যে লন্ডনের বিওফআই সাউন্ডট্র্যাকে প্রিমিয়াম করা হয় এবং জুন ২১, ২০১৩ সালে মার্কিন যুক্তরাষ্ট্রে মুক্তি দেয় হয়। প্রেক্ষাগৃহে এর অনুষঙ্গী হিসেবে ছিল সসশকা উনসেল্ড পরিচালিত স্বল্পদৈর্ঘ্য চলচ্চিত্র "দ্য ব্লু আমরেলা"। $২০০ মিলিয়ন বাজেটের চলচ্চিত্রটি ইতিবাচক মন্তব্যের পাশাপাশি $৭৪৩ মিলিয়নের বক্স অফিস সাফল্য অর্জন করে।


title: মনস্টার্স ইউনিভার্সিটি

text:
তরুণ মাইকেল "মাইক" ওয়াজোসকি বেড়ে ওঠার সময়ে একজন স্কেরার (মানব জগতে প্রবেশ করা দৈত্য যারা শিশুদের ভয় দেখায়) হবার স্বপ্ন দেখে, স্কুলের একটি ট্রিপে মনস্টার ইনক.মন্সট্রোপলি সবচেয়ে লাভজনক এবং সবচেয়ে বিখ্যাত স্কেরিং কোম্পানিপরিদর্শন শেষে। এগারো বছর পরে, মাইক মনস্টার্স ইউনিভার্সিটির প্রথম বর্সের স্কেয়ার মেজর হিসেবে যোগ দেয় যেখানে তিনি জেমস পি "সুলেই" সুলেইভান নামে একটি বড়, নীল এবং জঘন্য মন্সস্টারের সাক্ষাত পান।দ্বিতীয় "মনস্টার্স, ইনক." চলচ্চিত্রের পরিকল্পনা করা হয়েছিলো ২০০৫ সালে। ডিজনির সিউও মাইকেল ইসনার এবং পিক্সারের সিইও স্টিভ জবসের মধ্যেকার নিম্নলিখিত মতবিরোধের কারণে, ডিজনি – যারা পিক্সারের "কার" পর্যন্ত সকল চলচ্চিত্রের সিকোয়েল নির্মানের অধিকার লাভ করে। এবং সার্কেল ৭ আনিমেশন কর্তৃক "মন্স্টার্স, ইনক." নির্মানের ঘোষণা দেয় যা এছাড়াও "টয় স্টোরি ৩" চলচ্চিত্রের একটি প্রাথমিক খসড়া কাজ ছিল। Titled "মনস্টার্স, ইনক. ২: লস্ট ইন স্কারাডাইস", চলচ্চিত্রে মাইক এবং সুলেইর মানবসমাজ পরিভ্রমণের বিষয়ে দৃষ্টি নিবদ্ধ করা হয়। মানবসমাজ আটকে পরার পরে, মাইক এবং সুলেই কি করা উচিত তা নিয়ে বিভ্রান্ত হয়ে পড়ে। চিত্রনাট্যকার
রব মুইর এবং বব হাইলজেনবার্গকে চলচ্চিত্রের চিত্রনাট্য লিখতে এবং গল্পসীমানার খসরা করতে ভাড়া করা হয়েছিলো। ২০০৫ সালের শেষের দিকে ডিজনির ব্যবস্থাপনা পরিবর্তনের কারণে – ইজনারের স্থানে রবার্ট ইগেয়ারকে স্থানান্তর করা হয় – পিক্সারের সাথে নবায়ন সমঝোতা নেতৃত্বে, এবং ২০০৬ সালের প্রথম দিকে ডিজনি একটি স্টুডিও ক্রয় করার ঘোষণা দেয়।


title: মনস্টার্স ইউনিভার্সিটি

text: "মনস্টার্স ইউনিভার্সিটি" উত্তর আমেরিকায় $২৬৮,৪৯২,৭৬৪ এবং অন্যত্র $৪৭৫,০৬৬,৮৪৩, বিশ্বব্যাপী সর্বমোট $৭৪৩,৫৫৯,৬০৭ মার্কিন ডলারের ব্যবসা করে। এটি হল ছাপ্পান্নতম সর্বোচ্চ-অায়কারী চলচ্চিত্র, সপ্তম সবোর্চ্চ-অায়কারী ২০১৩-এর চলচ্চিত্র, তৃতীয় সবোর্চ্চ-অায়কারী পিক্সার চলচ্চিত্র, এবং দ্বাদশ সর্বোচ্চ-অায়কারী আনিমেটেড চলচ্চিত্র। প্রদর্শনীর প্রথম সপ্তাহে চলচ্চিত্রটি বিশ্বব্যপী $১৩৬.৯ মিলিয়ন আয় করে। ডিজনি চলচ্চিত্রের জন্য বাজেট প্রদান করতে অস্বীকার করে; "এন্টারটেনমেন্ট উইকলি"র মতে এর বাজেট "ব্রেভ" ($১৮৫ মিলিয়ন) চলচ্চিত্রের চেয়েও বেশি ছিল, প্রধানত জন গুডম্যান এবং বিলি ক্রিস্টালের চরিত্রের জন্যে উচ্চ মূল্য প্রদানের কারণে। শোকিয়া এবং ইঅনলাইন প্রতিবেদনের মতে পিক্সারের পূর্ববর্তী চলচ্চিত্রের সাথে সমাবস্থা বজায় রেখে বাজেট গিয়ে দাঁড়ায় প্রায় $২০০ মিলিয়ন।


title: আমবেরে

text: তাম্পেরে (; সুয়েডীয়: "Tammerfors" বা ) ফিনল্যান্ডের দক্ষিণে পিরকানমা অঞ্চলে অবস্থিত একটি জনবহুল শহর। এটি ফিনল্যান্ডের দ্বিতীয় জনবহুল শহর। এটা যে কোন নর্ডিক দেশের সবচেয়ে জনাকীর্ণ অন্তর্দেশীয় শহর।


title: আমবেরে

text: এই শহরের জনসংখ্যা ২২২,৫১২। নগর অঞ্চলে এই জনসংখ্যা ৩১৩,০৫৮। এবং ২০১১ সালের হিসেবে মেট্রোপলিটন (আমবেরে উপ-অঞ্চলের) ৪,৯৭৭ কিমি এলাকার জনসংখ্যা ৩৬৪,০০০। হেলসিঙ্কির পরে তাম্পেরে ফিনল্যান্ডের দ্বিতীয় বৃহত্তম শহর এবং তৃতীয় জনবহুল পৌরসভা এলাকা।


title: আমবেরে

text: তাম্পেরে শহরটি নাসিয়ারবি এবং পিহায়ারবি নামের দুইটি হ্রদের মাঝে অবস্থিত। এই দুইটি লেকের পানিপৃষ্ঠের উচ্চতার পার্থক্য প্রায় । এ কারণে ঐতিহাসিকভাবে তাম্পেরে জলবিদ্যুৎ উৎপাদন করা হচ্ছে। ফিনল্যান্ডের প্রধান শিল্প নগর হওয়ায় তাম্পেরেকে বলা হয় "ম্যানচেস্টার অফ ফিনল্যান্ড"; ফিনিশ ভাষায় একে বলে "মানসে" বা "মানসেরক"।


title: আমবেরে

text: হেলসিঙ্কি থেকে ট্রেনে ১.৫ ঘন্টায় এবং সড়কপথে ২ ঘন্টায় তাম্পেরে পৌছানো যায়। tampere থেকে ফিনল্যান্ডের অন্যতম বড় শহর টুর্কুতে পৌছাতেও একই সময় লাগে। তাম্পেরে বিমানবন্দর ফিনল্যান্ডের তৃতীয় ব্যস্ততম বিমানবন্দর।


title: আমবেরে

text: ১৭৭৫ সালে টেমেরকোস্কি চ্যানেলের তীরে সুইডেনের তৃতীয় রাজা গুস্তাভ কর্তৃক আমবেরে প্রতিষ্ঠিত হয়। এর চার বছর পরে ১৭৭৯ সা;এর ১ অক্টোবরে আমবেরে নগরের স্বীকৃতি পায়। এসময় এটী একটি ছোট শহর ছিল। ১৯শ শতাব্দীতে আমবেরে ফিনল্যান্ডের একটি গুরুত্বপূর্ণ শিল্প নগর হিসেবে প্রতিষ্ঠিত হয়। এই শতাব্দীর দ্বিতীয়ার্ধে ফিনল্যান্ডের শিল্পক্ষেত্রে নিয়োজিত মানুষের অর্ধেকই তাম্পেরেতে বাস করতো। এসব কারণে এই নগর ম্যানচেস্টার অফ দ্য নর্থ নামে অভিহিত হয়।


title: আমবেরে

text: বিংশ শতাব্দীর প্রথমার্ধে ফিনল্যান্ডের অনেক গুরুত্বপূর্ণ রাজনৈটিক ঘটনা তাম্পেরেতে ঘটে। ১৯০৫ সালের ১ নভেম্বর ধর্মঘটের সময় বিখ্যাত রেড ডেক্লারেশন আমবেরে শহরের কেন্দ্রে ঘোষিত হয়। পরবর্তিতে এই ঘটনার সূত্র ধরে ফিনল্যান্ডের সার্বজনীন ভোটাধিকার চালু হয়। এছাড়া রাশিয়ার জার শাসকগণ পরবর্তিতে ফিনল্যান্ডের নাগরিকদের অধিক স্বাধীনতা দেয়।


title: আমবেরে

text:
ফিনল্যান্ডের গৃহযুদ্ধের সময় তাম্পেরে গুরুওপূর্ণ কৌশলগত ভূমিকা পালন করে।
দ্বিতীয় বিশ্বযুদ্ধের পরে পার্শ্ববর্তি কিছু এলাকার সমন্বয়ে তাম্পেরের আয়তন বৃদ্ধি করা হয়। তাম্পেরে তার ধাতু ও টেক্সটাইল শিল্পের কারণে সুপরিচিত ছিল। কিন্তু ১৯৯০ পরবর্তি সময়ে এসব শিল্প তথ্য প্রযুক্তি ও টেলিকমিউনিকেশন শিল্প দ্বারা স্থলাভিষিক্ত হয়।


title: আমবেরে

text: তাম্পেরে অঞ্চল, বা পিরকানমা অঞ্চলে প্রায় ০.৪৭ মিলিয়ন অধিবাসীর বসবাস। এর মধ্যে প্রায় ০.২৩ মিলিয়ন মানুষ কর্মক্ষেত্রে নিয়োজিত। ২০০৭ সাল নাগাদ এই জনশক্তি বার্ষিক ২৫ বিলিয়ন ইউরো পরিমাণ অর্থ আয় করে। তাম্পেরে ইন্টারন্যাশলান বিজনেস অফিসের সূত্রমতে এই অঞ্চলটি যন্ত্রকৌশল এবং তথ্য ও যোগাযোগ প্রযুক্তিতে সমৃদ্ধ। এছাড়া স্বাস্থ্য ও জৈব-প্রকৌশল ক্ষেত্রেও তাম্পেরে সমৃদ্ধ। এখানে বেকারত্বের হার শতকরা ১৫ ভাগ।


title: আমবেরে

text: তাম্পেরেতে চারটি উচ্চ শিক্ষা প্রতিষ্ঠান রয়েছে। এসব প্রতিষ্ঠানে মোট ৪০০০০ শিক্ষার্থী অধ্যয়ন করে। এগুলোড় মধ্যে দুইটি বিশ্ববিদ্যালয় এবং দুইটি পলিটেকনিক ইন্সটিটিউট। বিশ্ববিদ্যালয় দুইটি হল ইউনিভার্সিটি অফ তাম্পেরে এবং তাম্পেরে ইউনিভার্সিটি অফ টেকনোলোজি।


title: আমবেরে

text: সাংস্কৃতিক কর্মকান্ডের জন্য তাম্পেরে সুপরিচিত। ফিনল্যান্ডের অনেক খ্যাতনামা লেখক ও সাহিত্যিক তাম্পেরের অধিবাসী ছিলেন। তাঁরা শ্রমজীবী মানুষের জীবন সংগ্রামকে উপজীব্য করে সাহিত্য সৃষ্টি করেছেন। বিখ্যাত ফিনিশ কবি লাউরি ভিটা নিজেই শ্রমজীবী পরিবারের সন্তান ছিলেন। তাম্পেরেতে অনেক আগে থেকে থিয়েটার ছিল। তাম্পেরেতে একটি আন্তর্জাতিক থিয়েটার উৎসব হয় প্রতি বছরের অগাস্টে।


title: আমবেরে

text: তাম্পেরে ভিত্তিক বেশ কয়েকটি টেলিভিশন চ্যানেল রয়েছে।


title: আমবেরে

text:
তাম্পেরে ফিনল্যান্ডের একটি গুরুত্বপূর্ন রেল জংশন। তাম্পেরে থেকে ফিনল্যান্ডের সব বড় শহরে রেলযোগে যাতায়াত করা যায়। তাম্পেরে রেলওয়ে স্টেশন শহরের কেন্দ্রে অবস্থিত। এছাড়া তাম্পেরে থেকে ফিন্নল্যান্ডের অধিকাংশ গন্তব্যে বাসে যাতায়াত করা সম্ভব।
তাম্পেরের প্রধান বিমানবন্দর হল আমবেরে-পিরকালা বিমানবন্দর। এটি শহরের কেন্দ্র থেকে ১৩ কিলোমিটার দক্ষিণ-পশ্চিমে অবস্থিত। এটি দিয়ে প্রতি বছরে পাঁচ লক্ষাধিক যাত্রী যাতায়াত করে।


title: আমবেরে

text: তাম্পেরের প্রধান গণযোগাযোগ ব্যবস্থা হল বাস। ২০০৯ সালে গণযোগাযোগে অগ্রগতি আনয়নের লক্ষ্যে শহরে একটি লাইট রেল নির্মাণের সিদ্ধান্ত নেয় সরকার। এছাড়া তাম্পেরের পার্শ্ববর্তি শহরগুলো যোগাযোগের জন্য কমিউটার রেল নির্মাণের পরিকল্পনা করা হচ্ছে।


title: আমবেরে

text: তাম্পেরেসংযুক্ত শহর:


title: মাইক্রোসফট অফিস

text: মাইক্রোসফট অফিস একটি অফিস স্যুট, যেটি ডেস্কটপ অ্যাপ্লিকেশন, মাইক্রোসফট উইন্ডোজ সার্ভার এবং পরিষেবা এবং ম্যাক অপারেটিং সিস্টেমের একটি অফিস স্যুট। এটির প্রথম ঘোষণা দেন বিল গেটস, ১লা আগস্ট, ১৯৮৮ সালে লাস ভেগাসে। প্রথমে এটি মাইক্রোসফট ওয়ার্ড, মাইক্রোসফট এক্সেল ও মাইক্রোসফট পাওয়ারপয়েন্ট এর একটি সম্মিলিত বান্ডল হিসাবে ছিল।


title: মাইক্রোসফট অফিস

text: ১০ জুলাই, ২০১২ সালে সফটপিডিয়া বিশ্বব্যাপী ব্যবহারকারির সংখ্যা ১০০ কোটি বলে উল্লেখ করে।


title: মাইক্রোসফট অফিস

text: বর্তমানে চালু মাইক্রোসফট অফিস ২০১৩ উইন্ডোজের জন্য মুক্ত করা হয় ১১ অক্টোবর, ২০১২ সালে, এবং ম্যাক ওএস এর জন্য মাইক্রোসফট অফিস ২০১১ মুক্ত করা হয় ২৬ অক্টোবর, ২০১২ সালে। এটির মোবাইল সংস্করণ "অফিস মোবাইল" নামে উইন্ডোজ ফোন, আইওএস (আইফোন ও আইপ্যাড-এর জন্য আলাদা) এবং এনড্রয়েড ফোনের জন্য বিনামুল্যে চালু আছে। ওয়েব ভিত্তিক অফিস অনলাইন-ও চালু আছে


title: মাইক্রোসফট অফিস

text: উইন্ডোজ এবং ম্যাক ওএস এর বর্তমান ডেস্কটপ সংস্করণের জন্য অফিস ২০১৬, যা ২২শে সেপ্টেম্বর, ২০১৫ এবং ৯ই জুলাই, ২০১৫ সালে মুক্তি পেয়েছে।


title: মাইক্রোসফট অফিস

text: মাইক্রোসফট ওয়ার্ড একটি ওয়ার্ড প্রসেসর এবং পূর্বে এটিকে অফিসের প্রধান প্রোগ্রাম ধরা হত। এটি দে ফ্যাক্টো ভিত্তিক .DOC ফরম্যাটের মালিকানা প্রোগ্রাম। যদিও ওয়ার্ড ২০০৭ এক্সটেনসিভ মার্কআপ ল্যাংগুয়েজ ভিত্তিক প্রোগ্রাম এবং নতুন ফাইল ফরম্যাট .DOCX।


title: মাইক্রোসফট অফিস

text: মাইক্রোসফট এক্সেল একটি স্প্রেডশিট প্রোগ্রাম যা আসলে লোটাস ১-২-৩ প্রোগ্রামের বিপরীতে বানানো হয়। এটি উইন্ডোজ এবং ম্যাক ওএস প্লাটফর্মে কাজ করে। মাইক্রোসফট এক্সেল প্রথমে ম্যাকের জন্য বাজারে ছাড়া হয় ১৯৮৫ সালে এবং উইন্ডোজ সংস্করণে ছাড়া হয় ১৯৮৭ সালে।


title: মাইক্রোসফট অফিস

text: মাইক্রোসফট পাওয়ারপয়েন্ট উইন্ডোজ এবং ম্যাকের একটি প্রেজেন্টেশন প্রোগ্রাম। এটি স্লাইড তৈরি ও প্রদর্শনে ব্যবহৃত হয়।


title: মাইক্রোসফট অফিস

text: মাইক্রোসফট এক্সেস উইন্ডোজের জন্য একটি ডেটাবেজ প্রোগ্রাম।


title: মাইক্রোসফট অফিস

text: মাইক্রোসফট আউটলুক (আউটলুক এক্সপ্রেসের সঙ্গে বিভ্রান্ত করা যাবে না) একটি ব্যক্তিগত তথ্য ম্যানেজার। উইন্ডোজ মেসেজিং, মাইক্রোসফট মেল এবং শিডিউল ++ এর প্রতিস্থাপক হিসেবে অফিস ৯৭ থেকে শুরু হয়। এতে ই- মেইল ক্লায়েন্ট, ক্যালেন্ডার, টাস্ক ম্যানেজার এবং ঠিকানা বই অন্তর্ভুক্ত করা হয়েছে।


title: মাইক্রোসফট অফিস

text: মাইক্রোসফট ওয়াননোট একটি বিনামূল্যের নোট গ্রহণ প্রোগ্রাম। এটা নোট (হাতে লেখা বা টাইপ করা), অঙ্কন, পর্দা সংবাদপত্রের কেটে রাখা অংশ এবং অডিও কমেন্ট্রি ধারণ করে। নোট ইন্টারনেট বা নেটওয়ার্কের মাধ্যমে অন্য ওয়াননোট ব্যবহারকারীদের সাথে ভাগ করা যেতে পারে।


title: মান্য ভাষা

text: মান্য ভাষা বা প্রমিত ভাষা বলতে সেই ভাষা বৈচিত্রকে বোঝানো হয়ে থাকে যা, সমস্ত ভাষাগোষ্ঠীর মধ্যে একই ভাষায় ভাব বিনিময়ের ব্যবহারের জন্য একটি অভিন্ন ভাষা রূপে ব্যবহার করা হয়।


title: মান্য ভাষা

text: কোনো ভাষার সর্বজনীন স্বীকৃত রূপ হলো সেই ভাষার মান্য বা প্রমিত রূপ। একটি নির্দিষ্ট গদ্যরীতি, বানানরীতি এবং ব্যাকরণের ভিত্তিতে একটি ভাষার মান্যকরণ করা হয়। ইংরেজি, ফরাসি, চাইনিজ, হিন্দুস্তানী ভাষার মতো বহুকেন্দ্রীক ভাষাসমূহের একাধিক মান্যরূপও দেখা যায়।


title: ইয়ান ক্রেগ

text: ইয়ান ডেভিড ক্রেগ (; জন্ম: ১২ জুন, ১৯৩৫ - মৃত্যু: ১৬ নভেম্বর, ২০১৪) নিউ সাউথ ওয়েলসের ইয়াস এলাকায় জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার ছিলেন। "দ্য কোল্ট" নামে পরিচিত ইয়ান ক্রেগ ১৯৫৩ থেকে ১৯৫৮ মেয়াদকালে অস্ট্রেলিয়া ক্রিকেট দলের পক্ষে টেস্ট খেলায় অংশ নিয়েছেন। ডানহাতি ব্যাটসম্যান ইয়ান ক্রেগ সর্বকনিষ্ঠ অস্ট্রেলীয় ক্রিকেটার হিসেবে প্রথম-শ্রেণীর ক্রিকেটে দ্বি-শতক হাঁকিয়েছিলেন ও রেকর্ড স্থাপন করেন। এরপর তিনি টেস্ট ক্রিকেট দলে অন্তর্ভুক্ত হন ও অস্ট্রেলীয় দলকে নেতৃত্ব দেন। তাঁর খেলার ধরন অনেকটাই ডন ব্র্যাডম্যানের মতো। তাই তাঁকে "নেক্সট ব্রাডম্যান" হিসেবে আখ্যায়িত করা হয়েছিল। কিন্তু তাঁর খেলোয়াড়ী জীবন তেমন পূর্ণাঙ্গতা পায়নি।


title: ইয়ান ক্রেগ

text: ১৭ বছর ২৩৯ দিন বয়সে দক্ষিণ আফ্রিকার বিপক্ষে তাঁর টেস্ট অভিষেক ঘটে। ১৯৫২-৫৩ মৌসুমে মেলবোর্ন ক্রিকেট গ্রাউন্ডে এ খেলায় অংশগ্রহণের মাধ্যমে অস্ট্রেলিয়ার ক্রিকেটের ইতিহাসে অদ্যাবধি সর্বকনিষ্ঠ ক্রিকেটারের মর্যাদা পাচ্ছেন তিনি।


title: ইয়ান ক্রেগ

text: ১৯৫০-এর দশকের মাঝামাঝি সময়ে জাতীয় দলের পুণঃগঠনের অংশ হিসেবে একদল তরুণ খেলোয়াড়ের নেতৃত্ব দেন ক্রেগ। ১৯৫৭-৫৮ মৌসুমে অস্ট্রেলীয় দল নির্বাচকমণ্ডলী দক্ষিণ আফ্রিকা সফরে তাঁকে অধিনায়ক মনোনীত করেন। ঐ মৌসুমে তিনি মাত্র ছয় টেস্ট খেলেন। তখনো তিনি দলের প্রতিষ্ঠিত সদস্য হননি। মাত্র ২২ বছর ১৯৪ দিন বয়সে টেস্ট ক্রিকেটের ইতিহাসে সর্বকনিষ্ঠ অধিনায়কের মর্যাদা পান তিনি। তাঁর দলটি অস্ট্রেলিয়ার উপকূলের বাইরে সর্বাপেক্ষা দূর্বল দলের পরিচিতি পেয়েছিল। অস্ট্রেলিয়া দল ৩-০ ব্যবধানে জয় পেলেও তাঁর ব্যাটিং ছিল খুবই দূর্বলমানের। খেলার ধারাবাহিকতা বজায় না থাকায় ও শারীরিক অসুস্থতার কারণে তাঁকে এক মৌসুম শেষেই দলের বাইরে চলে যেতে হয়। ১৯৫৮-৫৯ মৌসুমে নতুন করে চুক্তি করার পূর্বে হেপাটাইটিসে আক্রান্ত হওয়ায় ক্রিকেট থেকে নিজেকে প্রত্যাহার করে নেন তিনি। ক্রেগ পুণরায় নিউ সাউথ ওয়েলস দলে ফিরে আসলেও টেস্ট দলে ঠাঁই পাননি।


title: ইয়ান ক্রেগ

text: ফার্মাসিস্ট হিসেবে প্রশিক্ষণের জন্যে ও কাজের প্রতি দায়িত্ববোধের অংশ হিসেবে তাঁকে মাত্র ২৬ বছর বয়সেই জোরপূর্বক প্রথম-শ্রেণীর ক্রিকেট জীবন থেকে অবসর নিতে হয়। ব্রিটিশ ফার্মাসিউটিক্যাল ফার্ম বুটসের ব্যবস্থাপনা পরিচালকের দায়িত্ব পালন করেন। নিউ সাউথ ওয়েলস ক্রিকেট অ্যাসোসিয়েশন, সিডনি ক্রিকেট গ্রাউন্ড ট্রাস্ট ও ব্রাডম্যান মিউজিয়ামের প্রতিষ্ঠানের ন্যায় ক্রিকেটের বিভিন্ন পদে যুক্ত ছিলেন তিনি।


title: টুর্কু

text: টুর্কু (; ) ফিনল্যান্ডের দক্ষিণ-পশ্চিমে অরা নদীর তীরে অবস্থিত একটি শহর। টুর্কু ১৩শ শতাব্দীতে প্রতিষ্ঠিত হয়। এটি ফিনল্যান্ডের সবচেয়ে পুরনো শহর। এছাড়া টুর্কু কয়েক শত বছর ধরে এটি ফিনল্যান্ডের সবচেয়ে গুরুত্বপূর্ণ শহর হিসেবে পরিচিত ছিল। ১৮০৯ সালে ফিনল্যান্ড রাশিয়ান সাম্রাজ্যের অন্ত্রর্ভুক্ত হলে ফিনল্যান্ডের রাজধানী হেলসিঙ্কি হয়। ১৮৪০ এর দশকের শেষ অবধি টুর্কু ফিনল্যান্ডের সবচেয়ে জনবহুল শহর ছিল। বর্তমানে ফিনল্যান্ডের দক্ষিণ অঞ্চলের একটি গুরুত্বপূর্ণ ব্যবসায়িক, সাংস্কৃতিক কেন্দ্র।


title: টুর্কু

text: দীর্ঘ ইতিহাসের কারণে টুর্কু শহরে ফিনল্যান্ডের অনেক ঐতিহাসিক গুরুত্বপূর্ণ ঘটনা ঘটেছে। একারণে ফিনল্যান্ডের ইতিহাসে টুর্কু বিশেষ স্থান দখল করে আছে। এস্তোনিয়ার রাজধানী তালিনের সাথে টুর্কুকে ২০০১ সালে ইউরোপীয়ান ক্যাপিটাল অফ কালচার বা ইউরোপের সাংস্কৃতিক রাজধানী হিসেবে ঘোষণা করা হয়। ১৯৬৬ সালে টুর্কুকে আনুষ্ঠানিকভাবে ক্রিস্‌মাস সিটি অফ ফিনল্যান্ড বলে অভিহিত করা হয়।


title: টুর্কু

text: ভৌগোলিক অবস্থানের কারণে টুর্কু একটি গুরুত্বপূর্ণ সমুদ্র বন্দর। ব্যবসায়িক ও যাত্রী যাতায়াত উভয় দিক থেকে টুর্কু সমুদ্র বন্দর উল্লেখযোগ্য। ২০১৪ সালের সেপ্টেম্বর নাগাদ, টুর্কুর জনসংখ্যা ১৮৩৮১১, যা ফিনল্যান্ডের ষষ্ঠ বৃহত্তম। এটি ফিনল্যান্ডের তৃতীয় বৃহত্তম নগর। টুর্কুর দাপ্তরিক ভাষা দুইটি। একটি হল ফিনিশ, আরেকটি সুইডিশ। এখানকার ৫.২% মানুষ সুইডিশ ভাষাকে মাতৃভাষা হিসেবে ব্যবহার করে।


title: টুর্কু

text: টুর্কু শহরের প্রধান গণযোগাযোগ ব্যবস্থা হল বাস নেটওয়ার্ক। এই বাস নেটওয়ার্ক স্থানীয় গণযোগাযোগ কর্তৃপক্ষ তত্ত্বাবধান করে। বাস পরিচালনা করে মূলত বিভিন্ন প্রাইভেট কোম্পানি। টুর্কুর পার্শ্ববর্তি শহরগুলোতেও এই বাসগুলো চলে। টুর্কুতে রেল যোগাযোগ ব্যবস্থাও রয়েছে, যা পরিচালনা করে জাতীয় রেলওয়ে কর্তৃপক্ষ। বর্তমানে টুর্কুতে কোন ট্রাম যোগাযোগ নেই। একসময় এখানে ট্রাম বেশ জনপ্রিয় ছিল, কিন্তু ১৯৭২ সালে তা অকার্যকর হয়। তবে শহরের জন্য লাইট রেলের পরিকল্পনা সরকার করছে। এটি শহরের অভ্যন্তরে সেবা দেয়া ছাড়াও পার্শ্ববর্তি শহরগুলোতেও সেবা দিবে।


title: দেব-থের-স্ঙ্গোন-পো

text: দেব-থের-স্ঙ্গোন-পো () পঞ্চদশ শতাব্দীর বিখ্যাত তিব্বতী পণ্ডিত 'গোস-লো-ত্সা-বা-গ্ঝোন-নু-দ্পাল দ্বারা রচিত তিব্বতের ইতিহাস সংক্রান্ত গ্রন্থ বিশেষ।


title: দেব-থের-স্ঙ্গোন-পো

text: 'গোস-লো-ত্সা-বা-গ্ঝোন-নু-দ্পাল এই গ্রন্থ রচনা ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে। এই গ্রন্থ রচনা করতে গিয়ে তিনি মূলতঃ বু-স্তোন-রিন-ছেন-গ্রুব () রচিত ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস () এবং ত্শাল-পা-কুন-দ্গা'-র্দো-র্জে () রচিত দেব-থের-দ্মার-পো () গ্রন্থ থেকে তথ্য সংগ্রহ করেন। এই গ্রন্থটি লাসা শহরের নিকটে য়াংস-পা-ছেন () নামক স্থানে কাঠের ব্লকে খোদাই করা অবস্থায় সংরক্ষিত ছিল, যা পরবর্তীকালে লাসা শহরের কুন-ব্দে-গ্লিং () নামক বৌদ্ধবিহারে স্থানান্তরিত করা হয়। আমদো অঞ্চলের দ্গা'-ল্দান-ছোস-'খোর-গ্লিং () নামক বৌদ্ধবিহারেও এই গ্রন্থ কাঠের ব্লকে খোদাই করা অবস্থায় সংরক্ষিত ছিল।


title: দেব-থের-স্ঙ্গোন-পো

text: বিভিন্ন ব্যক্তি আধুনিক যুগে এই গ্রন্থের নতুন করে সম্পাদনা করে প্রকাশিত করেন। ১৯৭৪ খ্রিষ্টাব্দে কুন-ব্দে-গ্লিং () বৌদ্ধবিহার থেকে প্রাপ্ত কাঠের ব্লক থেকে লোকেশ চন্দ্র এবং ১৯৮৪ খ্রিষ্টাদে দ্গা'-ল্দান-ছোস-'খোর-গ্লিং () বৌদ্ধবিহার থেকে প্রাপ্ত কাঠের ব্লক থেকে সি-খ্রোন-মি-রিগ্স-দ্পে-স্ক্রুন-খাং () এই গ্রন্থ নতুন করে প্রকাশ করেন। দ্গে-'দুন-ছোস-ফেল () এবং জর্জ রোয়েরিখ এই গ্রন্থের ইংরেজী অনুবাদ করেন যা কলকাতা থেকে ১৯৪৯ খ্রিষ্টাব্দে প্রকাশিত হয়।


title: পোর্শা

text: পোর্শা () অনেকে পোর্শে উচ্চারণ করে থাকেন, একটি জার্মান মোটরগাড়ি নির্মাতা প্রতিষ্ঠান। প্রতিষ্ঠানটি উচ্চ মানের রেসিং কার, সুপারকার, হাইপারকার, এসইউভি এবং সেডান গাড়ি তৈরি করে থাকে। পোর্শার সদর দপ্তর জার্মানির স্টুটগার্টে অবস্থিত। এটি বর্তমানে জার্মানীর ভক্সওয়াগেন গ্রুপের মালিকানাধীন একটি প্রতিষ্ঠান। পোর্শার বর্তমান মডেলের মধ্যে রয়েছে ৯১১, বক্সটার, কেয়ম্যান, প্যানামেরা, ক্যায়নে, ম্যাকান এবং ৯১৮।


title: পোর্শা

text: ফার্ডিন্যান্ড পোর্শা ১৯৩১ সালে পোর্শা প্রতিষ্ঠা করেন। সেসময় পোর্শার প্রধান অফিস ছিল স্টুটগার্ট শহরের কেন্দ্রে। তখন কোম্পানিটি মোটরগাড়ির মেরামত ও উন্নয়ন কর্ম এবং এবিষয়ক পেশাদারি পরামর্শ সেবাদান করতো। কিন্তু তখনো পোর্শা নামের কোন গাড়ি তৈরি করেনি। প্রথমদিকের একটি কার্যাদেশ পোর্শা পায় জার্মান সরকার থেকে। পোর্শাকে বলা হয় জনমানুষের জন্য একটি গাড়ি ডিজাইন করতে যার নাম হয় ফক্সভাগেন। পোর্শা একটি গাড়ির নকশা করে যা পরবর্তিতে ফক্সভাগেন বিটেল নামে বিখ্যাত হয়। এটী সর্বকালের অন্যতম সেরা গাড়ির নকশা। ১৯৩৯ সালে পোর্শা ৬৪ মডেলের গাড়িটিতে ফক্সভাগেন বিটল-এর বিভিন্ন অংশ ব্যবহার করে পোর্শা। দ্বিতীয় বিশ্বযুদ্ধের সময় পোর্শা ফক্সভাগেন বিটল-এর মিলিটারি সংস্করণ তৈরি করে। এর নাম দেয়া হয় কুবেলভাগেন, এই মডেলের ৫২০০০টি গাড়ি তৈরি করে পোর্শা। আরেকটি মিলিটারি সংস্করণ শ্‌ভিমভাগেন-এর ১৫৫৮৪টি গাড়ি তৈরি করে পোর্শা। এছাড়া যুদ্ধকালীন সময়ে বেশ কয়েকটি ট্যাঙ্কও তৈরি করে পোর্শা।


title: পোর্শা

text: যুদ্ধপরবর্তি জার্মানিতে, গাড়ির যন্ত্রাংশের সরবরাহ কম ছিল। তাই এসময় তৈরি করা বেশ কিছু গাড়িতে পূর্বের ফক্সভাগেন বিটল থেকে যন্ত্রাংশ নিয়ে ব্যবহার করা হয়। পোর্শা ৩৫৬ মডেলের গাড়িটিতে বেশ কিছু নতুন বৈশিষ্ট্য ছিল। এতে ফক্সভাগেন- এর তৈরি যন্ত্রের পরিবর্তে পোর্শার নিজস্ব তৈরি যন্ত্রই বেশি ব্যবহৃত হয়। ১৯৫৪ সালে থেকে তৈরি করা ৩৫৬ মডেলের গাড়িটিতে কেবল এই গাড়ির জন্যই বিশেষভাবে তৈরি করা ইঞ্জিন ব্যবহৃত হয়। গাড়ির বাইরের কাঠামো বা দেহটি নকশা করেন আর্ভিন কোমেনডা, যিনি ফক্সভাগেন বিটল গাড়িটিরও নকশা করেছিলেন। প্রথম থেকে পোর্শার তৈরি করা গাড়িতে বায়ু দ্বারা ঠান্ডার রাখার পদ্ধতি সম্বলিত ইঞ্জিন ব্যবহার করা হয়। এই বৈশিষ্ট্যটি সেসময় অন্যান্য গাড়িতে অনুপস্থিত ছিল। এই বৈশিষ্ট্যের কারণে পোর্শার গাড়িগুলো বেশ সুনিয়ন্ত্রিত এবং ভারসাম্যবিশিষ্ট ছিল।


title: পোর্শা

text:
১৯৬৪ সালে পোর্শা বিখ্যাত ৯১১ মডেলের গাড়ি তৈরি করে। মোটর রেসিং-এ পোর্শা মডেলের গাড়িগুলোর সাফল্যের কারণে আরো আধুনিক ও উন্নত বৈশিষ্ট্য সংবলিত নকশার এই গাড়িটি পোর্শা চালু করে। এই গাড়িতে ৬ সিলিন্ডারবিশিষ্ট বক্সার ইঞ্জিন ব্যবহৃত হয়। এই গাড়ির নকশার দায়িত্বে থাকা দলের নেতৃত্বে ছিলেন ফার্ডিন্যান্ড আলেকজান্ডার পোর্শা। তিনি ছিলেন ফেরি পোর্শার বড় ছেলে। ৯১১ মডেলের গাড়ি তৈরির সময় ফার্ডিন্যান্ডের সাথে আর্ভিন কোমেন্ডার কিছু সমস্যা দ্বন্দ তৈরি হয়। আর্ভিন ছিলেন পোর্শার তৎকালীন ডিজাইনার। ফার্ডিন্যান্ড তখন কোমেন্ডার বিরুদ্ধে বলেন যে, সে নিয়মের বাইরে গিয়ে নকশায় পরিবর্তন করেহচে। পোর্শার স্বত্বাধিকারী ফেরি পোর্শা তৎক্ষণাত তার ছেলের আকা চিত্র প্রতিবেশী চেসিস নির্মাতা রয়টার-এর কাছে নিয়ে যা। রয়টারের কারখানা পরবর্তিতে পোর্শা অধিগ্রহণ করে। পরে রয়টার গাড়ির আসন নির্মাতা হয়ে উঠে।
পোর্শার ডিজাইন অফিস প্রতিটি গাড়ির একটি ধারাবাহিক নামকরণ করে। কিন্তু ৯০১ মডেলের নামটি এই নীতির বিরোধী ছিল। পরে অবশ্য একে ৯১১ নামকরণ করা হয়। পোর্শার রেসিং গাড়িগুলোর নামকরণ ধারাবাহিক নামকরণের মাধমেই পরিচিত। ৯১১ হল পোর্শার সবচেয়ে সফল এবং বহুল পরিচিত মডেল। এটি রেসিং-এর ক্ষেত্রে, সড়কের গাড়ি হিসেবে বাণিজ্যিকভাবেও সফল ছিল। অন্য যেকোন মডেলের চেয়ে কেবল ৯১১ দিয়ে পোর্শা ব্র্যান্ড হিসেবে পরিচিতি পায়। এটি বর্তমানেও উৎপাদন করা হয়। কয়েকটি প্রজন্মে এর পরিবর্তন হলেও মূল যান্ত্রিক গঠন-কাঠামো আগের মতই ছয় সিলিন্ডার এবং পেছনে অবস্থিত ইঞ্জিন বিশিষ্ট রয়েছে। ৯১২ মডেল হিসেবে ৯১১ এর একটি তুলনামূলক অর্থসাশ্রয়ী মডেল পোর্শা তৈরি করেছে।


title: নারীত্ব

text: নারীত্ব (আরোও বলা হয় মেয়েলীপনা, বালিকাসুলভ, নারীসুলভ, স্ত্রীজাতি বা নারীজাতি) বলতে সাধারণত মেয়ে এবং নারীদের সাথে জড়িত আচরণ, চরিত্র ইত্যাদী গুণাবলীকে বোঝানো হয়। নারীত্ব সমাজ দ্বারা নির্মিত, কিন্তু শারীরিক গঠন ও সামাজিক উভয়ভাবেই নির্ধারিত হয়। জৈবিক মহিলা লিঙ্গের সংজ্ঞা থেকে এটা স্বতন্ত্র বিধায়, পুরুষ এবং মহিলা উভয়ের মধ্যেই মেয়েলি বৈশিষ্ট্য বিদ্যমান থাকতে পারে। এন্ড্রোজিন পুংলিঙ্গ এবং স্ত্রীলিঙ্গ বা মেয়েলি চারিত্রিক বৈশিষ্ট্যের সংমিশ্রণ।


title: নারীত্ব

text: ঐতিহ্যগতভাবে মেয়েলি হিসেবে উল্লেখ বৈশিষ্ট্যগুলো , নম্রতা, সমানুভূতি,সহনশীলতা এবং সংবেদনশীলতা, যদিও নারীত্ব সঙ্গে যুক্ত বৈশিষ্ট্য অবস্থান এবং প্রেক্ষাপটে উপর নির্ভর করে, এবং বিভিন্ন সামাজিক ও সাংস্কৃতিক কারণের দ্বারা প্রভাবিত হয়। নারীত্বের প্রতিরুপ পুরুষত্ব।


title: নারীত্ব

text: তারা উইলিয়াম মনে করে, নারীত্বের আধুনিক ধারণা ইংরেজি মধ্যযুগে বিউবোনিক প্লেগের সময় দ্বাদশ শতকে মধ্যে শুরু হয়। প্রারম্ভিক মধ্য যুগে নারীদের কেবল তাদের ঐতিহ্যগত ভূমিকা মধ্যে কুমারী, স্ত্রী, অথবা বিধবা বলে উল্লেখ করা হত। কালো মৃত্যু ইংল্যান্ডে প্রায় অর্ধেক জনসংখ্যা বিলুপ্ত হবার পর, স্ত্রী এবং মা-এর ঐতিহ্যগত লিঙ্গ ভূমিকা পরিবর্তন ঘটে, এবং সমাজে নারীর বিভিন্ন সুযোগ উম্মুক্ত হয়। বিচক্ষণ অ্যালেন সন্ধান করে, "নারী" ধারণা এই সময়ে কিভাবে পরিবর্তিত হয়। "নারীত্ব" এবং "নারীসমাজ" শব্দগুলি ১৩৮০-এর কাছাকাছি জিওফ্রে চসার প্রথম নথিভুক্ত করেন।


title: অকল্যান্ড

text: অকল্যান্ড শহুরে এলাকা (, ), নিউজিল্যান্ডের উত্তর দ্বীপে অবস্থিত, দেশের বৃহত্তম এবং সবচেয়ে জনবহুল নগর এলাকা। অকল্যান্ডের জনসংখ্যা ১,৪১৩্,৭০০ যা দেশের মোট জনসংখ্যার ৩১ শতাংশ। এটা বৃহত্তর অকল্যান্ড অঞ্চলের অংশ, এতে উত্তরের গ্রামাঞ্চল ও শহরগুলি এবং দক্ষিণের শহুরে এলাকা, তার সাথে হাউরাকি উপসাগরীয় দ্বীপ অন্তর্ভুক্ত করা হয়েছে, ফলে মোট জনসংখ্যা ১,৫২৭,১০০ হয়।


title: অকল্যান্ড

text: অকল্যান্ড কাউন্সিল নিম্নলিখিত শহর সঙ্গে সম্পর্ক বজায় রাখেঃ


title: আউটলুক.কম

text: আউটলুক.কম মাইক্রোসফটের একটি মুক্ত ওয়েবমেইল সেবা। এটি পুরনো মেইল সেবাগুলোর একটি। ১৯৯৬ সালে সাবীর ভাটিয়া এবং জ্যাক স্মিথ মাউন্টেইন ভিউ, ক্যালিফোর্নিয়াতে "হটমেইল" নামে একটি ওয়েবমেইল চালু করেন। মাইক্রোসফট ১৯৯৭ সালে প্রায় ৪০ কোটি ডলারে এটি অধিগ্রহণ করে এবং "হটমেইল" নামে চালু করে। পরে উইন্ডোজ লাইভের অংশ হিসাবে "উইন্ডোজ লাইভ হটমেইল" নামে চালু করা হয়। এর সর্বশেষ সংস্করণ ছাড়া হয় ২০১১ সালে। ২০১১ সালের হিসাব অনুযায়ী, মাসিক ব্যবহারকারী ৩৬ কোটি। এটি ৩৬টি ভাষায় পাওয়া যায়। ২০১৩ সালে "হটমেইল"কে আউটলুক.কম দ্বারা প্রতিস্থাপিত করা হয়।


title: আউটলুক.কম

text: সাবীর ভাটিয়া এবং জ্যাক স্মিথ মিলে হটমেইল প্রতিষ্ঠা করেন এবং রকেটমেইল (পরে ইয়াহু! মেইল)-এর সাথে প্রথম ইন্টারনেটে মেইল সেবা চালু করেন। এটি ৪ জুলাই, ১৯৯৬ সালে মার্কিন যুক্তরাষ্ট্রের স্বাধীনতা দিবসে চালু করেন, আইএসপি ভিত্তিক মেইলসেবা থেকে "মুক্তি" দিয়ে, এবং বিশ্বের যেকোনো স্থান থেকে ইনবক্সে অ্যাক্সেস করার ক্ষমতা দিয়ে। প্রথম বিনামূল্যে স্টোরেজ সীমা ছিল ২ মেগাবাইট। ১৯৯৭ সালের ডিসেম্বরের মধ্যে বায়বহারকারীর সংখ্যা দাঁড়ায় ৮৫ লক্ষ


title: আউটলুক.কম

text: ১৯৯৭ সালে হটমেইল মাইক্রোসফটের কাছে প্রায় ৪০ কোটি ডলারে বিক্রি হয় এবং এটি মাইক্রোসফট নেটওয়ার্ক-এ যুক্ত হয়। হটমেইল খুব দ্রুত জনপ্রিয়তা অর্জন করে এবং ফেব্রুয়ারী, ১৯৯৯ সালে প্রায় ৩ কোটি সক্রিয় গ্রাহক নিয়ে বিশ্বের বড় ওয়েবমেইল সেবায় পরিনত হয়।


title: আউটলুক.কম

text: আউটলুক.কম প্রথম ছাড়া হয় ৩১ জুলাই, ২০১৩


title: আউটলুক.কম

text: নিবন্ধনের সময় গ্রাহক যেকোন একটি নাম পছন্দ করতে পারে (@outlook.com বা @hotmail.com).


title: টম বেড়াল

text: টম হল একটি কাল্পনিক চরিত্র। যেটি টম এ্যান্ড জেরি নামক সিরিজের। এর স্রষ্টা উইলিয়াম হান্না এবং জোসেফ বারবেরা।টম হল নীল বা গ্রে রং এর পৌষ্য ছোট কানের বিড়াল। ১৯৪০ সালের অ্যানিমেটেড সর্ট পুশ গেটস দ্য বুট এ দেখা যায়। টম আসলে সর্টে জেসফার নামে পরিচিত ছিল।


title: তাতেন্দা তাইবু

text: তাতেন্দা তাইবু (; জন্ম: ১৪ মে, ১৯৮৩) হারারে এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলে উইকেট-রক্ষক ও ব্যাটসম্যান হিসেবে মাঠে নামতেন। এছাড়াও তিনি ডানহাতে অফ-স্পিন বোলিং করতে পারতেন। ৬ মে, ২০০৪ তারিখে টেস্ট ক্রিকেটের ইতিহাসে সর্বকনিষ্ঠ অধিনায়করূপে শ্রীলঙ্কার বিরুদ্ধে দলকে নেতৃত্ব দেন। ১০ জুলাই, ২০১২ তারিখে মাত্র ২৯ বছর বয়সে ক্রিকেট জীবন ত্যাগ করার ঘোষণা দেন ও চার্চের কর্মকাণ্ডে মনোনিবেশ ঘটান।


title: তাতেন্দা তাইবু

text: ১৬ বছর বয়সে প্রথম-শ্রেণীর ক্রিকেটে অভিষেক ঘটে তার। ২০০৫ থেকে ২০০৭ সাল পর্যন্ত নামিবিয়া ক্রিকেট দলের পক্ষে অধিনায়কত্ব করেন। এছাড়াও দক্ষিণ আফ্রিকায় কেপ কোবরাস দলকে নেতৃত্ব দেন। জুলাই, ২০০৭ সালে ভারতের এ-দলের বিরুদ্ধে সেঞ্চুরি করেন। ২০ জুলাই, ২০০৮ তারিখে ইন্ডিয়ান প্রিমিয়ার লীগে কলকাতা নাইট রাইডার্স দলের সাথে চুক্তিবদ্ধ হন।


title: তাতেন্দা তাইবু

text: ২০০১ সালে জাতীয় দলের পক্ষে অভিষেক ঘটে তার। ২০০৩ সালে হিথ স্ট্রিকের নেতৃত্বে ইংল্যান্ড সফরে দলের সহঃ অধিনায়ক মনোনিত হন তিনি। এপ্রিল, ২০০৪ সালে দলের অধিনায়ক নিযুক্ত হন। এরফলে ক্রিকেটের ইতিহাসে সর্বকনিষ্ঠ অধিনায়করূপে রেকর্ড গড়েন। ২০০৫-২০০৭ মেয়াদে দলের বাইরে ছিলেন। জুলাই, ২০০৭ সালে পুণরায় জিম্বাবুয়ে দলে প্রত্যাবর্তন করেন। পরের মাসেই দক্ষিণ আফ্রিকার বিপক্ষে তিনটি ওডিআইয়ের সিরিজে অংশ নেন। চূড়ান্ত ওডিআইয়ে তিনি তার ব্যক্তিগত সেরা অপরাজিত ১০৭* রান করেন। এ সেঞ্চুরিটি ছিল দক্ষিণ আফ্রিকার বিপক্ষে যে-কোন জিম্বাবুইয়ান ক্রিকেটারের জন্যে প্রথম।


title: তাতেন্দা তাইবু

text: ২০১০ সালে দক্ষিণ আফ্রিকার বিপক্ষে ৭৩ রানের মূল্যবান ইনিংস খেলেন ও দল ২৬৮ রানে গুটিয়ে যায়। কিন্তু হাশিম আমলা ও এবি ডি ভিলিয়ার্সের জোড়া সেঞ্চুরিতে জিম্বাবুয়ে দল পরাজিত হয়। ২০১১ সালে জিম্বাবুয়ে দল স্বেচ্ছা নির্বাসন থেকে টেস্ট ক্রিকেটে ফিরে আসলে তিনি বাংলাদেশের বিপক্ষে অনুষ্ঠিত একমাত্র টেস্টে অংশ নেন। এছাড়াও, পাকিস্তান ও নিউজিল্যান্ডের বিপক্ষে তার অসাধারণ ক্রীড়াশৈলী দেশের ক্রিকেট প্রশাসনের বিরুদ্ধে সমুচিত জবাব দেন। তিন দেশের বিপক্ষেই তিনি অর্ধ-শতক করেছিলেন।


title: তাতেন্দা তাইবু

text: ১০ জুলাই, ২০১২ তারিখে মাত্র ২৯ বছর বয়সে খেলোয়াড়ী জীবনে সমাপ্তি রেখা টানেন। এ প্রসঙ্গে তিনি বলেন যে, তার একমাত্র কাজ হচ্ছে চার্চের সাথে যুক্ত থাকা। জিমিকে তাইবু বলেন, “আমি কেবলমাত্র অনুভব করি যে আমার সত্ত্বা প্রভুর কাজের জন্য নিবেদিতপ্রাণ। এছাড়াও আমি সৌভাগ্যবান ও গর্বিত যে আমি দেশের পক্ষে খেলতে পেরেছি। এখন সময় এসেছে ঈশ্বরের কাছে নিজেকে সঁপে দেয়ার।”


title: তাতেন্দা তাইবু

text: টেস্টে ১৪৫৬ রান করার পাশাপাশি ৫৭ ক্যাচ ও ৫ স্ট্যাম্পিং করেন। একদিনের আন্তর্জাতিকে ৩৩৮৩ রানসহ ১১৪ ক্যাচ ও ৩৩ স্ট্যাম্পিং করেছেন তিনি। রানের দিক দিয়ে ওডিআইয়ে দেশের চতুর্থ সর্বোচ্চ রানসংগ্রাহক এবং উইকেট-কিপার হিসেবে আউট করার দিক দিয়ে অ্যান্ডি ফ্লাওয়ারের পরেই তার অবস্থান।


title: তাতেন্দা তাইবু

text: ২০০৪ সালে শ্রীলঙ্কা দল ৭১৩/৩ করে ইনিংস ডিক্লেয়ার করে। তাইবু এ খেলায় কোন বাই রান দেননি। তিনটি উইকেটের সবগুলোই তার হাতে ক্যাচ হয়।


title: হাজো

text:
হাজো অসমের কামরূপ জেলার ব্রহ্মপুত্র নদের পারে অবস্থিত একটি স্থান । এটি অসমের রাজধানী গুয়াহাটি থেকে প্রায় ২৪কি:মি: দূরত্বে অবস্থিত। হাজোকে হিন্দু, বৌদ্ধ ও মুসলমানের প্রাচীন তীর্থস্থান। এই অঞ্চলে বহু প্রাচীন মঠ-মন্দির ইত্যাদি দেখতে পাওয়া যায়।
হাজো গুয়াহাটি লোকসভা সমষ্টির অন্তর্ভুক্ত।৷
এই দেবালয়টি মণিকুট পাহাড়ে অবস্থিত। ১৫৮৩ সনে রঘুদেব নারায়ণে দেবালয়টি নির্মাণ করেছিলেন। কিন্তু ইতিহাসবিদের মতে দেবালয়টি পাল রাজবংশ ষষ্ঠ শতিকায় নির্মাণ করেছিলেন। এটি পাথর দ্বারা নির্মিত।


title: ব্রিটিশদের তিব্বত অভিযান

text: ব্রিটিশদের তিব্বত অভিযান ১৯০৩ খ্রিষ্টাব্দের ডিসেম্বর মাসে শুরু হয় এবং ১৯০৪ খ্রিষ্টাব্দের সেপ্টেম্বরে শেষ হয়। তিব্বতের সঙ্গে কূটনৈতিক সম্বন্ধ স্থাপন ও সিক্কিম ও তিব্বতের মধ্যেকার সীমান্ত বিতর্ক নিরসনের উদ্দেশ্যে টিবেট ফ্রন্টিয়ার কমিশনের ছত্রচ্ছায়ায় পরিচালিত এই অভিযানের মাধ্যমে ব্রিটিশ ভারতীয় সেনাবাহিনী তিব্বত আক্রমণ করে। রুশদের মধ্য এশিয়া অঞ্চলে দৃষ্টিপ্রদানের ফলে ব্রিটিশ ভারতে সম্ভাব্য রুশ আক্রমণের চিন্তায় ভীত ভারতের গভর্নর-জেনারেল লর্ড কার্জনের উৎসাহে রুশদের পূর্বগামী প্রসারের আকাঙ্ক্ষাকে প্রতিরোধ করার উদ্দেশ্যে এই অভিযান পরিচালিত হয়। ১৯০৩ খ্রিষ্টাব্দে ব্রিটিশরা রুশদের নিকট হতে স্পষ্ট বার্তা লাভ করে যে তাদের তিব্বত সম্বন্ধে কোন রকম রাজনৈতিক উৎসাহ নেই। এতদসত্ত্বেও কার্জন একজন উচ্চপদস্থ ব্রিটিশ রাজনৈতিক আধিকারিকের নেতৃত্বে তিব্বতে একটি অভিযান পরিচালনার ওপর জোর দেন। ব্রিটিশ সেনাবাহিনী লড়াই করে ১৯০৪ খ্রিষ্টাব্দের আগস্ট মাসে লাসা পৌছয়। ত্রয়োদশ দলাই লামা তিব্বত ছেড়ে প্রথমে মঙ্গোলিয়া ও পরে চীন পালিয়ে গেলেও সহস্রাধিক তিব্বতী তরবারি ও পুরাতন বন্দুক নিয়ে আধুনিক অস্ত্রে সজ্জিত ব্রিটিশদের প্রতিরোধ করতে গিয়ে নিহত হন। লাসা শহরে টিবেট ফ্রন্টিয়ার কমিশন অবশিষ্ট নিম্ন মর্যাদার তিব্বতী আধিকারিকদের একটি চুক্তি স্বাক্ষর করতে বাধ্য করে সিক্কিম প্রত্যাবর্তন করে। এই চুক্তিতে ব্রিটিশরা চিং রাজসভা থেকে বাৎসরিক অর্থের বিনিময়ে তিব্বত অধিগ্রহণ না করার এবং তিব্বতের প্রশাসনে হস্তক্ষেপ না করার প্রতিশ্রুতি দেয়। অপর পক্ষে চীন তিব্বতের প্রশাসনিক কর্মকাণ্ডে অন্য কোন বিদেশী শক্তির হস্তক্ষপের অনুমতি না দেওয়ার প্রতিশ্রুতি দেয়। অভিযানটিকে ব্রিটিশ ভারত সরকার একটি সামরিক অভিযানের মর্যাদা দান করে এবং যুদ্ধে সাহসিকতার জন্য পদকের ব্যবস্থা করে।


title: ব্রিটিশদের তিব্বত অভিযান

text: ব্রিটিশদের সঙ্গে তিব্বতীদের দ্বন্দ্বের কারণটি স্পষ্ট নয়, বস্তুতঃ বহুলাংশে ভিত্তিহীন। কলকাতায় অবস্থিত ব্রিটিশ প্রশাসনের মধ্যে একটি উড়ো খবর ছড়িয়ে পড়ে যে চীনারা তিব্বতকে রুশদেরকে সমর্পণ করতে চলেছে, যারফলে রুশ ও ব্রিটিশ ভারত সাম্রাজ্যের মধ্যেকার আধা-স্বায়ত্ত্বশাসিত রাষ্ট্রগুলির অস্তিত্ব লুপ্ত হয়ে দুই বৃহৎ শক্তির মধ্যে একটি যোগাযোগ স্থাপিত হতে চলেছে। ১৯০০ খ্রিষ্টাব্দে ত্রয়োদশ দলাই লামার প্রিয়পাত্র আগভান দোর্জিয়েভের পৃষ্ঠপোষকতায় লাসা শহরে আগত রুশ অভিযাত্রী গোম্বোজাব সাইবিকভের উপস্থিতি এই উড়ো খবরে ইন্ধন যোগায়। দলাই লামা ভারতে অবস্থিত ব্রিটিশ প্রশাসনের সঙ্গে কোন রকম কূটনৈতিক সম্বন্ধ স্থাপনে অনীহা প্রকাশ করে ১৯০০ খ্রিষ্টাব্দে আগভান দোর্জিয়েভকে দূত হিসেবে জার দ্বিতীয় নিকোলাসের সঙ্গে সাক্ষাতের জন্য প্রেরণ করে ব্রিটিশদের বিরুদ্ধে রুশদের সমর্থনের অনুরোধ জানান।


title: ব্রিটিশদের তিব্বত অভিযান

text: এই সকল ঘটনার ফলশ্রুতিতে ভারতের গভর্নর-জেনারেল লর্ড কার্জনের বিশ্বাস দৃঢ় করে যে, দলাই লামা তিব্বতকে তার রাজনৈতিক নিরপেক্ষতাকে বিসর্জন দিয়ে রুশ প্রভাবাধীন অঞ্চলে পরিণত করতে চাইছেন। ১৯০৩ খ্রিষ্টাব্দে কার্জন চীন ও তিব্বত সরকারকে সিক্কিমের উত্তরে খাম্স-পা-র্দ্জোং () নামক একটি স্থানে রাজনৈতিক ও বাণিজ্যিক মধ্যস্থতার জন্য আমন্ত্রণ জানান। চিং সাম্রাজ্যের পক্ষ থেকে ত্রয়োদশ দলাই লামাকে এই সভায় যেতে বলা হলে দলাই লামা শুধু তা প্রত্যাখ্যান করেন তাই নয়, তিব্বতে চিং সাম্রাজ্যের রাজপ্রতিনিধি আম্বান ইয়ু তাইয়ের পরিবহণের ব্যবস্থা করতেও অরাজী হন। কার্জন এই ঘটনা থেকে এই সিদ্ধান্তে পৌঁছন যে তিব্বত সরকারের ওপর চীনের কোন রকম কর্তৃত্ব নেই। তিনি কর্ণেল ফ্রান্সিস ইয়ংহাজব্যান্ডের নেতৃত্বে টিবেট ফ্রন্টিয়ার কমিশন নামক একটি সামরিক কমিশনকে খাম্স-পা-র্দ্জোং পাঠানোর সিদ্ধান্ত নেন।


title: ব্রিটিশদের তিব্বত অভিযান

text: ১৯০৩ খ্রিষ্টাব্দের ১৯শে জুলাই ইয়ংহাজব্যান্ড সিক্কিমের রাজধানী গ্যাংটক পৌঁছে অভিযানের প্রস্তুতি শুরু করে দেন। আগস্ট মাস থেকে তিনি ও তাঁর সেনাপতি লেফট্যানেন্ট কর্ণেল হার্বার্ট ব্র্যান্ডার তিব্বতীতে লড়াইয়ে নামতে উস্কানি দেওয়ার চেষ্টা করতে থাকেন এবং ডিসেম্বর মাসে তিব্বতীদের শত্রুভাবাপন্নতার অজুহাতে তিব্বতে প্রবেশ করেন। আক্রমণকারী ব্রিটিশ সৈন্যে তিন হাজার গুর্খা ও পাঠান সৈনিক এবং সাত হাজার শেরপা, কুলি ও সহায়ক দল ছিল এবং তেইশতম শিখ পায়োনিয়র্সের ৬টি কোম্পানি ও অষ্টম গুর্খার চারটি কোম্পানিকে গ্যাংটক শহরে এবং দুইটি গুর্খা কোম্পানিকে খাম্স-পা-র্দ্জোং অঞ্চলে রেখে দেওয়া হয়েছিল। ইয়াদং অঞ্চলে উপস্থত তিব্বতী সেনাপতি এই অভিযান সম্বন্ধে অবহিত হয়ে ব্রিটিশদের নিকট বার্তা পাঠায় যে, ব্রিটিশরা তিব্বতীদের আক্রমণ না করলে তিব্বতীরা ব্রিটিশ সৈন্যকে আক্রমণ করবে না। ১৯০৩ খ্রিষ্টাব্দের ৬ই ডিসেম্বর এই বার্তার শর্ত মেনে নেন। কিন্তু এরপর ব্রিটিশদের সঙ্গে কোন চীনা বা তিব্বতী আধিকারিক সাক্ষাত না করায় ইয়ংহাজব্যান্ড ১১৫০ সৈন্য ও সহায়ক দল নিয়ে ৫০ মাইল অগ্রসর হয়ে টুনা নামক স্থানে অগ্রসর হয়ে কয়েক মাস অবস্থান করে। এরপরেও কোন মধ্যস্থতাকারী তাঁর সঙ্গে সাক্ষাত না করায় ১৯০৪ খ্রিষ্টাব্দে ব্রিটিশ সৈন্যকে লাসা শহরের দিকে যাত্রা করার আদেশ দেওয়া হয়।


title: ব্রিটিশদের তিব্বত অভিযান

text: ১৯০৪ খ্রিষ্টাব্দের ৩১শে মার্চ জেমস রোনাল্ড লেসলি ম্যাকডোনাল্ড দ্বারা প্রেরিত অগ্রসর বাহিনী তিন হাজার তিব্বতী সেনার সম্মুখীন হয়। তিব্বতীরা একটি পাথরের দেওয়ালের পেছনে পুরোনো যুগের ম্যাচলক বন্দুক নিয়ে অবস্থান করে রাস্তা অবরোধ করে থাকেন। তাঁরা ব্রিটিশদের সঙ্গে যুদ্ধে জড়িয়ে পড়তে না চাইলেও রাস্তা ছেড়ে দিতেও রাজী ছিলেন না। ইয়ংহাজব্যান্ড তাঁর সৈন্যদেরকে তিব্বতীদের নিরস্ত্র করে এগিয়ে যাওয়ার আদেশ দেন। তিব্বতীদের যুদ্ধ করার জন্য উস্কে দিতে একটি নকল আক্রমণ করা হয়। এই আক্রমণে তিব্বতী সেনাপতির ছোড়া গুলিতে একজন শিখ সৈনিক আহত হলে ব্রিটিশ সৈন্যরা উত্তেজিত হয়ে পড়ে। যুদ্ধের সময় উপস্থিত রয়টার্সের সাংবাদিকের বর্ণনানুসারে তিব্বতীরা এরপর ব্রিটিশদের দিকে এগিয়ে গেলে তিন দিক থেকে ব্রিটিশ সেনা তাঁদের ম্যাক্সিম বন্দুক দিয়ে গুলি করে হত্যা করে। একটি উচু দেওয়ালের পেছনে থাকায় কোন ব্রিটিশ সৈন্য নিহত হননি। প্রায় ৬০০ থেকে ৭০০ তিব্বতী নিহত হন এবং ১৬৮ জন আহত হন যাদের মধ্যে ১৪৮ জন ব্রিটিশদের ফিল্ড হাসপাতালে বন্দী হিসেবে চিকিৎসালাভ করে বেঁচে যান। এই লড়াইয়ে মাত্র বারো জন ব্রিটিশ সৈন্য আহত হন।


title: ব্রিটিশদের তিব্বত অভিযান

text: এই প্রথম বাধাকে সহজে পার করে ব্রিটিশ সেনাবাহিনী এক সপ্তাহ পরে কাংমা অঞ্চলের পরিত্যক্ত প্রতিরক্ষা ব্যবস্থাটি অধিকার করে ৯ই এপ্রিল একটি পার্বত্য নদী গর্জ পেরোনোর চেষ্টা করে। ম্যাকডোনাল্ড তাঁর গুর্খা সৈন্যদের গর্জটির খাড়া পাহাড়গুলিতে আরোহণ করে ঐ পাহাড়গুলিতে ঘাটি গেঁড়ে থাকা তিব্বতী সৈন্যদের হঠিয়ে দিতে আদেশ করেন। প্রথমদিকে প্রচণ্ড তুষারঝড়ে তাঁদের সঙ্গে মূল বাহিনীর যোগাযোগ বিচ্ছিন্ন হলেও গুর্খারা তিব্বতীদের থেকে উচ্চ স্থানে ঘাটি তৈরী করতে সক্ষম হয়। ওপর থেকে গুর্খা এবং নীচ থেকে শিখ সেনারা আক্রমণ করলে তিব্বতীরা প্রায় দুইশত জন মৃতকে ফেলে পালিয়ে যেতে বাধ্য হন। অন্যদিকে ব্রিটিশ শিবির হতাহতের সংখ্যা ছিল নগণ্য। তিব্বতী সেনারা গ্যানৎসে শহর ছেড়ে চলে যাওয়ায় ব্রিটিশরা ১১ই এপ্রিল বাধায় শহর অধিকার করে। শহরের বৌদ্ধবিহারের মূল্যবান মূর্তি ও পুঁথিপত্র ব্রিটিশ সেনা আধিকারিকেরা নিজেদের মধ্যে ভাগ করে নেন। ব্রিটিশ আধিকারিকেরা চাংলো নামক এক অভিজাতের বাড়িতে বসবাস শুরু করেন। পাঁচ দিন পরে ম্যাকডোনাল্ডের আদেশে মূল বাহিনী সরবরাহ ব্যবস্থা সচল রাখার জন্য চুম্বি অঞ্চলে চলে যায়। ইয়ংহাজব্যান্ড লাসা পৌছোনোর জন্য ব্যগ্র ছিলেন এবং এই মর্মে অনুমতি চেয়ে তিনি লন্ডনে তারবার্তা পাঠান। কিন্তু ছুমিক শেনকোতে তিব্বতীদের বিপর্যয়ের খবর ইংল্যান্ডের জনগণের মধ্যে ক্রোধের সঞ্চার করেছিল। দ্য স্পেক্টেটর এবং পাঞ্চের মতো বিখ্যাত সংবাদপত্রগুলি আধুনিক প্রযুক্তিবিজ্ঞানের দ্বারা নির্মিত অস্ত্র দ্বারা প্রায় নিরস্ত্র তিব্বতীদের হত্যাকান্ডের ঘটনার প্রতি তীব্র সমালোচনা করে। এই সময় ইয়ংহাজব্যান্ডের নিকট খবর আসে যে, তিব্বতী সেনা গ্যানৎসে শহর থেকে ৪৫ মাইল পূর্বে কারো গিরিবর্ত্মে জড়ো হয়েছে। লেফট্যানেন্ট কর্ণেল হার্বার্ট ব্র্যান্ডার ইয়ংহাজব্যান্ডের সঙ্গে পরামর্শ করে কারো গিরিবর্ত্মে তিব্বতীদের আক্রমণের সিদ্ধান্ত নেন। তাঁর এই সিদ্ধান্ত যখন চুম্বিতে অবস্থিত ম্যাকডোনাল্ডের নিকট পৌঁছয় তখন তিনি তা রদ করার চেষ্টা করেন কন্তু ততক্ষণে অনেক দেরি হয়ে যায়। ৫-৬ই মের এই যুদ্ধে অষ্টম গুর্খা এবং বত্রিশতম শিখ পায়োনিয়র্সের জওয়ানেরা প্রায় ৫৭০০ মিটার উচ্চতার এই গিরিবর্ত্মে আরোহণ করে জয়লাভ করে। এই একই সময় প্রায় ৮০০ তিব্বতী সেনারা চাংলোর ভবন আক্রমণ করে ১৬৩ জন ব্রিটিশ সৈন্যকে নিহত করতে সক্ষম হন। কারো গিরিবর্ত্ম থেকে বিজয়ী ব্রিটিশ পদাতিক বাহিনী ফিরে এসে এই আক্রমণ প্রতিহত করতে সক্ষম হয়। এই আক্রমণের পর ব্রিটিশ সরকার লেবং থেকে রয়্যাল ফিউজিলিয়ার্সের প্রথম ব্যাটালিয়ন, চল্লিশতম পাঠান রেজিমেন্টের ছয়টি কোম্পানি এবং রয়্যাল আইরিশ রাইফেলসের একটি কোম্পানিকে তিব্বত প্রেরণ করেন। ২৪শে মে যাত্রা শুরু করে তাঁরা চুম্বিতে ১লা জুন পৌঁছে ম্যাকডোনাল্ডের বাহিনীর সাথে মিলিত হয়। ১৮ ও ১৯ শে মে প্রায় চাংলোর ভবনও বৌদ্ধবিহারের মাঝের বাড়িগুলি দখল করার লড়াইয়ে পঞ্চাশজন তিব্বতী নিহত হন। ২১শে মে ব্র্যান্ডারের যোদ্ধারা নাইনি নামে একটি গ্রামে অবস্থিত একটি ছোট তিব্বতী দুর্গ অধিকার করার জন্য যাত্রা করে। ২৪শে মে ক্যাপ্টেন সিমোর শেফার্ড গ্যানৎসে পৌঁছন এবং ২৮শে মে তার নেতৃত্বে একটি আক্রমণে ৪০০ জন তিব্বতী হতাহত হন। এরপর ব্র্যান্ডার প্রতিরক্ষা ব্যবস্থা সুদৃঢ় করার দিকে মনোযোগ দেন। ইয়ংহাজব্যান্ডকে ত্রয়োদশ দলাই লামার সাথে সংযোগ স্থাপনের আদেশ পাঠানো হয়। ২৬শে জুন নাইনি গ্রামের একটি সুরক্ষিত বিহার এবং ২৮শে জুন ৎসেচেন বিহার ও তৎসংলগ্ন দুর্গ অধিকার করে এওয়া হয়। বিহারগুলির প্রাচীন ও বহুমূল্য চিত্রপটগুলি লুঠ করে বিক্রি করে দেওয়া হয়। ৩রা জুলাই ইয়ংহাজব্যান্ড তিব্বতী প্রতিনিধিদের ছত্রিশ ঘন্টার মধ্যে তিব্বতীদের মূল ঘাঁটি গ্যানৎসে শহরের বিহারটি খালি করে দেওয়ার নির্দেশ দেন। তিব্বতের সেরা যোদ্ধা ও গোলন্দাজ বাহিনী দ্বারা এই বিহারটির সুদৃঢ় প্রতিরক্ষা ব্যবস্থা গড়ে উঠেছিল। ব্রিটিশরা নিকটবর্তী প্রাচীন ৎসেচেন বিহারটিতে অগ্নিসঙ্গোগ করে ধ্বংস করে দেয়। ৬ই জুলাই ম্যাকডোনাল্ড তিনটি ভাগে তাঁর সৈন্যদেরকে বিভক্ত করে গ্যানৎসে বিহারের দক্ষিণ, দক্ষিণ-পূর্ব ও দক্ষিণ পশ্চিম দিকের দেওয়ালে আক্রমণের নির্দেশ দেন। প্রায় এগারো ঘন্টা পরে দেওয়াল ভেদ করা সম্ভব হয়। এই লড়াইয়ে বেশ কয়েকজন গুর্খা সৈন্যের মৃত্যু হয়, কিন্তু তিব্বতীরা একসময় পিছু হঠতে বাধ্য হয়। যুদ্ধে সাহসিকতার জন্য লেফট্যানেন্ট জন ডানকান গ্রান্টকে ভিক্টোরিয়া ক্রস পদক দেওয়া হয়।


title: ব্রিটিশদের তিব্বত অভিযান

text: ১৪ই জুলাই ম্যাকডোনাল্ডের নেতৃত্বে ব্রিটিশ সেনাবাহিনী লাসা শহরের দিকে যাত্রা শুরু করে। আড়াই মাসের পূর্বের রণভূমি কারো গিরিবর্ত্ম পার করার সময় গুর্খা সিপাহীদের সঙ্গে একদল তিব্বতী যোদ্ধার লড়াই ঘটে, কিন্তু তিব্বতীরা পিছু হটতে বাধ্য হলে তাঁরা যাত্রাপথের সমস্ত গ্রামগুলিকে খালি করে খাবার ও গৃহপালিত পশু সরিয়ে পোড়ামাটি নীতি অবলম্বন করে। ব্রিটিশ সেনাবাহিনী য়ার-'ব্রোগ-গ্যু-ম্ত্শো () হ্রদ পেরিয়ে নাকার্তসের দুর্গে উপস্থিত হলে লাসা থেকে একদল প্রতিনিধিদল মধ্যস্থতা করতে আসেন। ম্যাকডোনাল্ড এই মধ্যস্থতায় রাজী থাকলেও ইয়ংহাজব্যান্ড লাসায় মধ্যস্থতা করার ইচ্ছে প্রকাশ করেন। ৩রা আগস্ট তাঁরা লাসা পৌঁছে খবর পান যে, ত্রয়োদশ দলাই লামা শহর ছেড়ে মঙ্গোলিয়া পলায়ন করেছেন। আম্বান ইয়ু তাই ব্রিটিশদের শহরে নিয়ে যান, কিন্তু তাঁদের জানান যে, তাঁকে মধ্যস্থতা করার কোন রকম অধিকার দেওয়া হয়নি। ধীরে ধীরে তিব্বত সরকারের মন্ত্রীপরিষদ মধ্যস্থতা করার জন্য নতি স্বীকার করতে বাধ্য হয়। ইয়ংহাজব্যান্ড স্বয়ং চুক্তিপত্র রচনা করেন এবং ৪ঠা সেপ্টেম্বর তিব্বতের রাজপ্রতিনিধি ব্লো-ব্জাং-র্গ্যাল-ম্ত্শান () ও জাতীয় পরিষদ এই চুক্তিতে স্বাক্ষর করেন।


title: ব্রিটিশদের তিব্বত অভিযান

text: এই চুক্তি অনুসারে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ক্ষতিপূরণ লাভ না করা পর্যন্ত চুম্বি উপত্যকা ব্রিটিশদের শাসনাধীনে থাকার কথাও বলা হয়। তিব্বতীদের পক্ষে বিশাল আর্থিক ক্ষতিপূরণ একটি কঠিন সমস্যা হয়ে দাঁড়ায়। যদিও ব্রিটিশ সরকারের পক্ষ থেকে দরিদ্র তিব্বতীতের সামর্থ্যানুযায়ী ক্ষতিপূরণের কথা বলা হলেও ইয়ংহাজব্যান্ড নিজেই এই অঙ্ক অনেকটা বাড়িয়ে দেন। লাসা শহরে প্রবেশ করে তিব্বত সরকারকে রাজনৈতিক উপদেশ দেওয়ার অধিকার থাকবে, গ্যানৎসে শহরে এরূপ একটি ব্রিটিশ বাণিজ্য দপ্তর খোলার দাবীও তিনি করেন। ১৯০৪ থেকে ১৯৪৪ খ্রিষ্টাব্দ পর্যন্ত গ্যানৎসে শহরে একটি ব্রিটিশ বাণিজ্য দপ্তর চালু থাকে। ১৯৩৭ খ্রিষ্টাব্দে লাসা শহরে এই দপ্তর থেকে একটি স্থায়ী পদ সৃষ্টি করা হয়। ইয়ংহাজব্যান্ড ৭৫ বছর ধরে বার্ষিক অর্থ শোধের কথা বলে চুম্বি উপত্যকাকে সমপরিমাণ সময় ব্রিটিশদের অধীনস্থ করার ব্যবস্থা করেন। কিন্তু আম্বান ইয়ু তাই সর্বসমক্ষে এই চুক্তির বিরোধিতা করলে ব্রিটিশরা তিব্বতের ওপর চীনের অধিকার স্বীকার করে ক্ষতিপূরণের অঙ্ক দুই-তৃতীয়াংশ কমিয়ে দেওয়া হয়।


title: ব্রিটিশদের তিব্বত অভিযান

text: ব্রিটিশদের শর্তপূরণ করা তিব্বতীদের সাধ্যের মধ্যে ছিল না। তাদের সঙ্গে কোন বৈদেশিক বাণিজ্যব্যবস্থা ছিল না বললেই চলে। উপরন্তু ১৯০৬ খ্রিষ্টাব্দে ব্রিটিশদের সঙ্গে চিং রাজবংশের চুক্তির দ্বারা ১৯০৪ খ্রিষ্টাব্দে তিব্বতীদের সঙ্গে চুক্তির শর্তপূরণ নিশ্চিত করা হয়। এই চুক্তি অনুসারে চিং রাজসভা থেকে অর্থলাভের বিনিময়ে তিব্বতের প্রশাসনে হস্তক্ষেপ না করা ও তিব্বতের অংশ অধিকার না করার প্রতিশ্রুতি দেয়। অপরদিকে চিং সাম্রাজ্য তিব্বতের অভ্যন্তরীণ প্রশাসনে অন্য বৈদেশিক শক্তিকে হস্তক্ষেপ করার অনুমতি না দেওয়ার জন্য চুক্তিবদ্ধ হয়।


title: ব্রিটিশদের তিব্বত অভিযান

text: ব্রিটিশদের এই অভিযান ১৯০৫ খ্রিষ্টাব্দের তিব্বতী বিদ্রোহের অন্যতম কারণ হিসেবে ধরা হয়। এই বিদ্রোহের ফলে বিদেশী বিরোধী তিব্বতী বৌদ্ধ ভিক্ষুরা ফরাসী মিশনারি, মাঞ্চু ও চিং আধিকারিক এবং খ্রিস্ট ধর্মাবলম্বীদের ওপর চড়াও হয়। ১৯১০ খ্রিষ্টাব্দে চিং সাম্রাজ্য তিব্বতে নিজেদের শাসন কায়েম করার জন্য সামরিক অভিযান প্রেরণ করে। যদিও ১৯১৩ খ্রিষ্টাব্দের মধ্যে চীনা সৈন্য তিব্বত থেকে সরে যায়, কিন্তু প্রথম বিশ্বযুদ্ধ ও রুশ বিপ্লব সদ্য স্বাধীনতা প্রাপ্ত তিব্বতকে পশ্চিমী দুনিয়া থেকে পৃথক করে।


title: টার্কিশ রেডিও অ্যান্ড টেলিভিশন কর্পোরেশন

text: টার্কিশ রেডিও এ্যান্ড টেলিভিশন করপোরেশন বা টিআরটি হল তুরস্কের সরকারি কেন্দ্রীয় তথ্য সম্প্রচার প্রতিষ্ঠান যা ১৯৬২ সালে প্রতিষ্ঠিত হয়। ১৯৯০ ও ১৯৯২ সালে বেসরকারি রেডিও ও টেলিভিশন আগমনের পূর্ব পর্যন্ত এটি ছিল তুরস্কের একমাত্র বেতার ও টিভি সম্প্রচার কেন্দ্র। বর্তমানে যুক্তরাষ্ট্র, মধ্যপ্রাচ্য, ইউরোপ সহ বিশ্বের বহু দেশে এর সম্প্রচার কার্যক্রম চালু আছে।


title: মাইক্রোসফট পাওয়ারপয়েন্ট

text: মাইক্রোসফট পাওয়ারপয়েন্ট মাইক্রোসফটের তৈরি একটি স্লাইড শো উপস্থাপনা প্রোগ্রাম। মাইক্রোসফট অফিস স্যুটের অংশ হিসাবে এটি চালু হয় ২২ মে, ১৯৯০।


title: মাইক্রোসফট পাওয়ারপয়েন্ট

text: ডেনিশ অস্টিন ও থমাস রুডকিন মাকিন্টোশ পিসির জন্য প্রথম একটি উপস্থাপনা প্রোগ্রাম তৈরি করেন, ফরথট ইঙ্ক কম্পানির হয়ে। ১৯৮৭ সালে ট্রেডমার্কজনিত কারণে এর পুনঃনামকরন করা হয় "পাওয়ারপয়েন্ট", নামটির ধারণা দেন রবার্ট গাস্কিন্স একই বছরের আগস্ট মাসে মাইক্রোসফট এটি ১৪ মিলিয়ন ডলারে কিনে নেয়। (বর্তমান বাজারমুল্যে ২৯.১ মিলিয়ন ডলার), এবং মাইক্রোসফটের প্রথম গ্রাফিকাল ব্যবসায়ী ইউনিট যাত্রা শুরু করে এবং সফটওয়্যারটির আরও উন্নতি শাধন করে। ২২ মে ১৯৯০, পাওয়ারপয়েন্ট আনুষ্ঠানিক যাত্রা শুরু করে, একই দিনে মাইক্রোসফট উইন্ডোজ ৩.০ মুক্তি দেয়।


title: মাইক্রোসফট পাওয়ারপয়েন্ট

text: পাওয়ারপয়েন্ট অনেকগুলো ভিন্ন ভিন্ন পাতা/ স্লাইড-কে একসাথে উপস্থাপন করে।


title: কোতোয়ালী থানা, খুলনা

text: খুলনা কোতয়ালী থানা খুলনা জেলা সদরে অবস্থিত খুলনা মেট্রোপলিটন পুলিশের থানা যা স্থানীয়ভাবে খুলনা সদর নামে পরিচিত। এটি খুলনা জেলার সব থেকে ঘনজনবসতিপূর্ণ এলাকা।


title: কোতোয়ালী থানা, খুলনা

text: খুলনা কোতয়ালী এ অবস্থিত। এই থানার আয়তন ৯ দশমিক ৪৫ বর্গ কিলোমিটার।


title: কোতোয়ালী থানা, খুলনা

text: ১৯৯১ সালের আদমশুমারী অনুযায়ী খুলনা কোতয়ালী থানার জনসংখ্যা ছিলো ১৯১,৯১০ জন যার মধ্যে ১১১,৭২৫ জনের বয়স ১৮ বছরের ঊর্ধ্বে। ২০০১ সালের শুমারীতে এই থানার জনসংখ্যা ২৫০,৬৫১ জন এবং ২০১১ সালের শুমারীতে ২২৪,৪৪৪ জন।


title: শিবসা নদী

text: শিবসা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৮৫ কিলোমিটার, গড় প্রস্থ ১৫১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিবসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৮। নদীটি খুলনা জেলার পাইকগাছা উপজেলা, দাকোপ উপজেলা এবং কয়রা উপজেলার মাঝে অবস্থিত।


title: শিবসা নদী

text: শিবসা নদীটি খুলনা জেলার পাইকগাছা উপজেলার লস্কর ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার খুলনা রেঞ্জ ইউনিয়ন এলাকায় প্রবহমান পশুর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে।নদীটি জোয়ার ভাটার প্রভাবে প্রভাবিত। এই নদীর অধিকাংশ অংশ উপকূলীয় বনভূমি সুন্দরবনের মধ্য দিয়ে প্রবাহিত হয়েছে। এ নদীর কিছু অংশ বাংলাদেশ-ভারত প্রটোকল রুটের অন্তর্গত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।


title: বেতনা নদী

text: বেতনা নদী বা বেতনা-কোদালিয়া নদী বাংলাদেশ-ভারতের একটি আন্তঃসীমান্ত নদী।। এই নদী ঝিনাইদহ, যশোর ও সাতক্ষীরা জেলার মধ্য দিয়ে প্রবাহিত। নদীটির দৈর্ঘ্য ১৯১ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতনা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৪।


title: বেতনা নদী

text: এই নদীর উৎপত্তি ভৈরব নদের শাখা হিসেবে ঝিনাইদহ জেলার মহেশপুরে; কিন্তু এই উৎসমুখ এখন বিচ্ছিন্ন। মহেশপুরে কতগুলো বিল থেকে পানি নিয়ে এই নদী ভারতে প্রবেশ করেছে। আবার যশোর জেলার শারশা উপজেলায় পুনরায় বাংলাদেশে প্রবেশ করে নাভারন হয়ে সাতক্ষীরা জেলায় প্রবেশ করেছে। ভারত-বাংলাদেশ সীমান্তে এই নদীর অপর নাম কোদালিয়া। এই নদী সাতক্ষীরা জেলায় মরিচ্চাপ নদীর সাথে মিলে খোলপেটুয়া নদী নাম ধারণ করেছে। এর পরে নদীটি কালিয়া নদী নামে পরিচিত। কালিয়া নদীর শাখা নদীর নাম দালুয়া নদী। বেতনা নদী সুন্দরবন অংশে অর্পনগাছিয়া নদী নামে পরিচিত। অতঃপর এই একই নদী মালঞ্চ নামে পরিচিত হয়ে বঙ্গোপসাগরে মিলিত হয়েছে।


title: পশুর নদী

text: পশুর নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ১০৪ কিলোমিটার, গড় প্রস্থ ১১৬৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পশুর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫১। এটি গঙ্গা জলপ্রবাহের একটি ধারা। এটি খুলনা জেলা এবং বাগেরহাট জেলার মাঝে অবস্থিত। এটি মূলত জোয়ার ভাটার পানি বহন করে। এটি সুন্দরবন এর কাছে শিবসা নদীর সাথে মিলিত হয়েছে। এটি বঙ্গোপসাগরের কাছে কুঙ্গা নদী নামে পরিচিত। এটি বাংলাদেশে গভীরতম নদীর মধ্যে উল্লেখযোগ্য।


title: পশুর নদী

text: পশুর নদীটি খুলনা জেলার খুলনা সদর উপজেলার বাজুয়া ইউনিয়নে প্রবহমান কাজিবাছা নদী হতে উৎপত্তি লাভ করেছে। অতঃপর এই নদীর জলধারা একই জেলার এবং দাকোপ উপজেলার খুলনা রেঞ্জ ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। নদীটি জোয়ার ভাটার প্রভাবে প্রভাবিত।


title: বাংলা বিজ্ঞান কল্পকাহিনী

text: বাংলা বিজ্ঞান কল্পকাহিনী হল বাংলা সাহিত্যের একটি বিশেষ সাহিত্য ধারা যেখানে বাংলা ভাষায় কল্পবিজ্ঞানের কাহিনীগুলি স্থান পেয়েছে।


title: বাংলা বিজ্ঞান কল্পকাহিনী

text: বাংলা ভাষায় বিজ্ঞান কথাসাহিত্য "কল্পকাহিনী" নামে পরিচিত।


title: বাংলা বিজ্ঞান কল্পকাহিনী

text: ব্রিটিশ শাসনামলে ১৯ শতক এবং বিংশ শতাব্দীর প্রথমার্ধে বাংলা ভাষার লেখকগণ ভারতের বিভাজনের পূর্বে বিভিন্ন বিজ্ঞান ভিত্তিক কল্পকাহিনী রচনা করেছেন। আইজাক আসিমভের এই দৃঢ় বিশ্বাস যে "সত্য বিজ্ঞান কথাসাহিত্য প্রকৃতপক্ষে অস্তিত্বহীন হতে পারে না যতক্ষণ না মানুষ বিজ্ঞানের যুক্তিবাদ্যতা বোঝে এবং এগুলি তাদের গল্পগুলির সাথে সম্মানজনকভাবে ব্যবহার করতে শুরু করে" বাংলা ভাষাতে লেখা প্রাথমিক বিজ্ঞান কথাসাহিত্যের জন্য সত্য।


title: বাংলা বিজ্ঞান কল্পকাহিনী

text: সর্বপ্রথম উল্লেখযোগ্য বাংলা ভাষায় বিজ্ঞানের কথাসাহিত্য ছিল জগদানন্দ রায়ের শুকর ভ্রমন (ট্রাভেলস টু শুক্র)। এই গল্পটি সাহিত্যের ইতিহাসবিদদের বিশেষ আগ্রহের কারণ, এটি অন্য গ্রহে যাত্রা বর্ণনা করে; শুক্র গ্রহ বা ইউরেনাসে দেখা যায় যে ভিন্নগ্রহী প্রাণীর বর্ণনা মানুষের বিবর্তনের অনুরূপ একটি বিবর্তনীয় তত্ত্ব ব্যবহার করে: ""তারা আমাদের বীজকে অনেক বড় করে তুলল। তাদের দেহ ঘন কালো লোম দিয়ে আবৃত ছিল। তাদের মাথা তাদের দেহের তুলনায় বড় ছিল , অঙ্গগুলি দীর্ঘ নখ ক্রীড়া এবং তারা সম্পূর্ণ নগ্ন ছিল"। " এই গল্পটি এইচ জি ওয়েলসের দ্য ওয়ার অফ দ্য ওয়ার্ল্ডস (১৮৯৮) এর আগে এক দশক আগে প্রকাশিত হয়েছিল যার মধ্যে ওয়েলস মঙ্গল গ্রহের এলিয়ানদের বর্ণনা করেন।


title: বাংলা বিজ্ঞান কল্পকাহিনী

text: কিছু বিশেষজ্ঞ হেমলাল দত্তকে তার রহস্য (দ্য মিস্টি) নামক কল্পবিজ্ঞান কাহিনীর জন্য বাঙালি বিজ্ঞানের প্রথম ও প্রধান কথাসাহিত্যিক লেখক হিসেবে অভিহিত করে। এই গল্পটি ১৯৮২ সালে চিত্রিত পত্রিকা বিজ্ঞানের দর্পন (সায়েন্স মিরর) দুটি কিস্তিতে প্রকাশিত হয়েছিল।


title: বাংলা বিজ্ঞান কল্পকাহিনী

text: জগদীশচন্দ্র বসু, বাংলা বিজ্ঞান কথাসাহিত্যের পিতা বলে বিবেচিত। ১৮৯৬ সালে, তিনি লিখেছেন নিরুদেশের কাহিনী। আবহাওয়ার নিয়ন্ত্রণের এই কাহিনী, প্রথম বাংলা বিজ্ঞান কথাসাহিত্য রচনাগুলির মধ্যে একটি। এই গল্পটিতে বলা হয়েছে একটি ছোট্ট এক বোতল চুলের তেল (কুন্দল কেশোরি) ব্যবহার করে ঘূর্ণিঝড় থেকে মুক্ত হওয়া কথা। পরবর্তীতে, তিনি পলাতক তুফান (রানওয়ে সাইক্লোন) কল্পকাহিনী হিসেবে অব্যক্ত (১৯২১) শিরোনামে প্রবন্ধ সংগ্রহের পরিবর্তন নিয়ে গল্পটি অন্তর্ভুক্ত করেন। গল্পটির উভয় সংস্করণই ইংরেজিতে বোধিসত্ত্ব চট্টোপাধ্যায় দ্বারা অনুদিত হয়েছে।


title: বাংলা বিজ্ঞান কল্পকাহিনী

text: নারীবাদী রোকেয়া সাখাওয়াত হোসেন বা বেগম রোকেয়া লিখেছেন সুলতানার স্বপ্ন, এটি যে কোন ভাষায় নারীবাদী বিজ্ঞান কথাসাহিত্যের প্রাচীনতম উদাহরণ। নারীদের জন্য প্রচ্ছদ প্রথাগত মুসলিম অভ্যাসের অনুরূপ একটি পদ্ধতিতে অনুরূপ ভূমিকা পালনের মধ্যে নারীর অন্তর্ধানের মধ্যে একটি নারীবাদী স্বপ্নকে চিত্রিত করে। ইংরেজি ভাষায় লেখা ছোট্ট গল্পটি প্রথম মাদ্রাজ-ভিত্তিক ভারতীয় মহিলা ম্যাগাজিনে ১৯০৫ সালে প্রকাশিত হয়েছিল এবং তিন বছর পর একটি বই হিসেবে প্রকাশিত হয়।


title: বাংলা বিজ্ঞান কল্পকাহিনী

text: প্রেমেন্দ্র মিত্র তার প্রথম কল্পবিজ্ঞান উপন্যাস, কুহোকের দেশে (ইন দ্য ল্যান্ড অফ মিস্ট্রি) লিখেছেন। হেমেন্দ্রকুমার রায় মেঘদূ্তের মর্তে আগমন লিখেছেন।


title: বাংলা বিজ্ঞান কল্পকাহিনী

text: অবিভক্ত বাংলায় পশ্চিমবঙ্গের লেখকগন প্রথম বিজ্ঞান কথাসাহিত্য রচনা করেন। প্রথম বাঙালি বিজ্ঞান কথাসাহিত্যের গল্পের জন্য পরিচিত হয়ে আছেন লেখক জগদানন্দ রায়, হেমলাল দত্ত এবং বিজ্ঞান জগদীশচন্দ্র বসু। বিশিষ্ট চলচ্চিত্র নির্মাতা ও লেখক সত্যজিৎ রায়ও বহু সংখ্যক কাহিনী, পাশাপাশি বিজ্ঞান কথাসাহিত্যিক, হিসাবে প্রফেসর শংকু, চরিত্র নিয়ে সাহিত্য রচনা করেছেন। প্রফেসর শংকু একজন কল্পিত বাঙালি বিজ্ঞানী। যাকে নিয়ে সত্যজিৎ রায়ের বাঙালি বিজ্ঞান কথাসাহিত্য বইগুলির একটি ধারাবাহিক রচনা করেছেন। তাঁর পুরো নাম ত্রিলকেশ্বর শংকু এবং পেশায় তিনি একজন আবিষ্কারক। ১৯৬০-এর দশকের শুরুতে বাঙালিদের মধ্যে " আং" নামধারী একটি উপজাতি সম্পর্কে সত্যজিৎ রায়ের লেখা 'দ্য এলিয়েন' নামে একটি সংক্ষিপ্ত কাহিনী। সত্যজিৎ রায় ভারতীয় বিজ্ঞান কথাসাহিত্যের ধারাবাহিকভাবে অগ্রণী ভূমিকা পালন করেন। অভিযোগ করা হয় যে স্টিভেন স্পিলবার্গের চলচ্চিত্র ই.টি. দ্য এলিয়েনের জন্য একটি স্ক্রিপ্টের উপর ভিত্তি করে নির্মিত হয়েছিল যেটি ১৯৬০ এর দশকে সত্যজিৎ চলচ্চিত্রের প্রযোজককে পাঠিয়েছিলেন।


title: বাংলা বিজ্ঞান কল্পকাহিনী

text: পশ্চিমবঙ্গের আধুনিক বিজ্ঞান-সাহিত্যের লেখকদের মধ্যে অদ্রীশ বর্ধন সবচেয়ে উল্লেখযোগ্য নাম। আকাশ সেনের বরন ছিলেন আশ্চর্য্য পত্রিকার সম্পাদক, যা প্রথম বাংলা বিজ্ঞান কথাসাহিত্য পত্রিকা। ছয় বছর চলার পর, এই পত্রিকাটি প্রকাশনা বন্ধ করে দেয়। পরে, শ্রীযুক্ত বর্ধন "কল্পনাপ্রসূত "পত্রিকার সম্পাদক হয়েছিলেন, কিন্তু এটিও দীর্ঘদিন চলেনি। আরেকটি সাই-ফি ম্যাগাজিন, 'ভিজয়জি সায়েন্স ফিকশন', সম্পাদিত হয় সুজিত ধর এবং রনেন ঘোষ দ্বারা, কিন্তু কেবল দুই বছরের জন্য প্রকাশিত হয়।


title: বাংলা বিজ্ঞান কল্পকাহিনী

text: পশ্চিমবঙ্গের অন্যান্য উল্লেখযোগ্য বিজ্ঞান কথাসাহিত্য লেখকগণ: হেমেন্দ্র কুমার রায়, সুকুমার রায়, লীলা মজুমদার, প্রেমেন্দ্র মিত্র, সুনিল গাঙ্গুলী, শীর্ষেন্দু মুখোপাধ্যায়, সৈয়দ মুস্তাফা সিরাজ, সমরজিৎ কর, অনীশ দেব, বিশ্বজিৎ গাঙ্গুলি, সিদ্ধার্থ ঘোষ, রাজেশ বসু এবং অভিজাত রায় চৌধুরী।


title: বাংলা বিজ্ঞান কল্পকাহিনী

text:
কাজি আবদুল হালিমের মহাশূন্যের কান্না (কসমস এর কান্না) প্রথম আধুনিক পূর্ব বাংলা বিজ্ঞান কথাসাহিত্য উপন্যাস। স্বাধীনতার পর হুমায়ূন আহমেদ বাংলা সাহিত্যিক উপন্যাস, তোমাদের জন্য ভালোবাসা (প্রেমের সকলের জন্য) লিখেছেন। এটি ১৯৭৩ সালে প্রকাশিত হয়েছিল। এই বইটি প্রথম পূর্ণাঙ্গ বাংলাদেশী বিজ্ঞান কথাসাহিত্য উপন্যাস হিসেবে বিবেচিত হয়। তিনি তারা তিন জন (তারা ছিল তিন), ইরিনা, অনন্ত নক্ষত্রবীথি(অ্যান্থল গ্যালাক্সী), ফাহা সোমিকোরন (ফিহা সমীকরণ) এবং অন্যান্য কাজ লিখেছিলেন।
বাংলাদেশে বৈজ্ঞানিক কল্পকাহিনী লেখা ও জনপ্রিয়করণের পথিকৃৎ হিসাবে মুহম্মদ জাফর ইকবালকে গণ্য করা হয়। তার প্রথম সায়েন্স-ফিকশন গল্প কপোট্রনিক ভালোবাসা সাপ্তাহিক বিচিত্রায় প্রকাশিত হয়েছিল। তার জনপ্রিয় বইয়ের নাম হচ্ছে কপোট্রনিক সুখ দুঃখ, ওমিক্রমিক রূপান্তর, টুকুনজিল, ক্রোমিয়াম অরণ্য, বেজি, নয় নয় শূন্য তিন। এছাড়াও উল্লেখযোগ্য লেখক হচ্ছেন অনিরুদ্ধ আলম, মোশতাক আহমেদ, নিপুণ আলম, রকিব হাসান, মুহাম্মদ আনোয়ারুল হক, আলতামাশ পাশা, জাকারিয়া স্বপন প্রমুখ। মুহাম্মদ আনোয়ারুল হকের প্রিয় বিষয় হচ্ছে প্যারালাল ওয়ার্ল্ড ও বর্তমান সময়ের যুক্তিপূর্ণ বৈজ্ঞানিক রহস্য। অনিরুদ্ধ আলম রচিত উল্লেখযোগ্য সায়েন্স ফিকশনগুলো হল পিঁপড়ে (সায়েন্স ফিকশন উপন্যাস), অপারেশন ক্যালপি বত্রিশ (সায়েন্স ফিকশন উপন্যাস), এবং ক্রিনোর অপেক্ষায় (সায়েন্স ফিকশন ছোট গল্প), তেইশশত দুই সালের এক জানুয়ারি (কল্পবিজ্ঞান ছোটো গল্প) ইত্যাদি।


title: বাংলা বিজ্ঞান কল্পকাহিনী

text: ২০১৪ সাল থেকে, বিজ্ঞান সাহিত্যের আগ্রহে পশ্চিমবঙ্গে পুনরুজ্জীবিত হয়েছে। তরুণ পাঠকদের জন্য জনপ্রিয় পত্রিকা, যেমন শুকতারা, কিশোর ভারতী, আনন্দমেলা, অন্যদের মধ্যে বিজ্ঞান কল্পকাহিনী বিশেষভাবে প্রকাশ করেছে, অনলাইন ওয়েব-ম্যাগাজিনের মাধ্যমে বাংলা ভাষায় বিজ্ঞান কথোপকথনকে উন্নীত করার একটি নতুন প্রজন্মের প্ল্যাটফর্ম উদ্ভূত হয়েছে।


title: বাংলা বিজ্ঞান কল্পকাহিনী

text: সত্যজিৎ রায় সৃষ্টি কাল্পনিক চরিত্র অধ্যাপক শংকু বা ত্রিলকেশ্বর শংকুকে নিয়ে তাঁর বেশিরভাগ বিজ্ঞান কথাসাহিত্য রচনা করেছেন। শংকু বাংলা বিজ্ঞান সাহিত্যের সবচেয়ে বেশি পরিচিত ও আলোচিত বাংলা কল্পনিক চরিত্র। শংকু চরিত্রটিকে সত্যজিৎ রায় বয়স্ক মানুষ হিসাবে দক্ষতার সঙ্গে চিত্রিত করেছেন। ৭২ বিভিন্ন ভাষায় যারা উদ্ভাবনী আবিষ্কারের একটি সংখ্যা তৈরি করেছে শঙ্কুর কাহিনীতে তিনি নিয়মিতভাবে অন্যান্য চরিত্রের সাথে ছিলেন বিজ্ঞানীরা জেরেমি স্যান্ডার্স এবং উইলহেলম কুল, তার প্রতিবেশী মিঃ আবিনাশ, তার ভৃত্য প্রহ্লাদ এবং তাঁর প্রিয় বিড়াল নিউটন।


title: বাংলা বিজ্ঞান কল্পকাহিনী

text: বেশিরভাগ বাংলা বিজ্ঞান কথাসাহিত্য লেখক বিভিন্ন গল্পের জন্য বিভিন্ন অক্ষর ব্যবহার করেন, গল্পের থিম অনুসারে বিভিন্ন আকারে তাদের তৈরি করেন। মুহম্মদ জাফর ইকবাল গল্পগুলি কখনো কখনো নাম পুনরাবৃত্তি করে কিন্তু একের অধিক গল্পে একই চরিত্রটি ব্যবহার করেননি।


title: বাংলা বিজ্ঞান কল্পকাহিনী

text: কাজী শাহনুর হোসেন, ছোটোমামা সিরিজ নামে একটি বিজ্ঞান কথাসাহিত্যিক সিরিজ লিখেছেন। এগুলি একটি তরুণ বাংলাদেশি বিজ্ঞানী রুমী ছোটোমামা এবং তার ভাগ্নের সাহসিকতার কাহিনী।


title: জলঢাকা নদী

text: জলঢাকা নদী একটি আন্তঃসীমান্ত নদী । "১৯২" কিলোমিটার দৈর্ঘ্যের এই নদীটি দক্ষিণ-পূর্ব সিকিম-এ হিমালয় পর্বতমালা থেকে উৎপন্ন হয়ে ভুটান হয়ে ভারতের পশ্চিম বঙ্গের দার্জিলিং, জলপাইগুড়ি ও কোচবিহার জেলা অতিক্রম করে লালমনিরহাট জেলা দিয়ে বাংলাদেশে প্রবেশ করে । প্রবেশের পর ধরলা নদীর সঙ্গে মিলিত হয়ে "ধরলা" নামেই কুড়িগ্রামের কাছে ব্রহ্মপুত্রে মিশেছে ।


title: অ্যান্ড্রু সাইমন্ডস

text: অ্যান্ড্রু সাইমন্ডস (; জন্ম: ৯ জুন, ১৯৭৫) ইংল্যান্ডের বার্মিংহামে জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে তিনি অল-রাউন্ডারের ভূমিকা পালন করেন। দুইবার ক্রিকেট বিশ্বকাপ জয়ী অস্ট্রেলিয়া দলের অন্যতম সদস্য ছিলেন তিনি। ডানহাতি মধ্যমসারির ব্যাটসম্যান এবং মিডিয়াম পেস ও অফ-স্পিনে দক্ষতা প্রদর্শন করেন। এছাড়াও তিনি ফিল্ডিংয়েও সমান দক্ষ ছিলেন। "রয়" ডাকনামে তিনি পরিচিতি পেয়েছেন।


title: অ্যান্ড্রু সাইমন্ডস

text: ১৯৯৪ সালে অস্ট্রেলিয়ান ক্রিকেট একাডেমি থেকে বৃত্তি লাভ করেন তিনি। ১৯৯৫ সালে ইংরেজ কাউন্টি ক্রিকেটে গ্লুচেস্টারশায়ার দলের পক্ষে প্রথম মৌসুম অতিক্রম করেন তিনি। মৌসুম শেষে তিনি বর্ষসেরা ক্রিকেট রাইটার্স ক্লাব ইয়ং ক্রিকেটার পুরস্কারে ভূষিত হন। এরপরই শীতকালে তাকে ইংল্যান্ড এ-দলের সদস্যরূপে পাকিস্তান সফরের জন্য মনোনীত করা হয়। কিন্তু তিনি আন্তর্জাতিক ক্রিকেটে অস্ট্রেলিয়া দলের পক্ষে খেলার স্বার্থে সিদ্ধান্ত নেন যে, তিনি সফরে যাবেন না যা পরবর্তীতে মিডলসেক্সের খেলোয়াড় জেসন পুলিকে অন্তর্ভুক্ত করা হয়।


title: অ্যান্ড্রু সাইমন্ডস

text: ১০ নভেম্বর, ১৯৯৮ তারিখে লাহোরে অনুষ্ঠিত পাকিস্তানের বিপক্ষে একদিনের আন্তর্জাতিকে অস্ট্রেলিয়ার পক্ষে অভিষেক ঘটে তার। একদিনের আন্তর্জাতিকে তার স্ট্রাইক রেট ৯০-এর ঊর্ধ্বে ও তার সর্বোচ্চ ব্যক্তিগত রান হচ্ছে ১৫৬।


title: অ্যান্ড্রু সাইমন্ডস

text: ব্যতিক্রমধর্মী ফিল্ডার হিসেবে ২০০৫ সালে ক্রিকইনফো এক প্রতিবেদনে দেখায় যে, ১৯৯৯ সালের ক্রিকেট বিশ্বকাপের পর থেকে যে-কোন ফিল্ডারদের তুলনায় একদিনের আন্তর্জাতিকে রান-আউটের ক্ষেত্রে যৌথভাবে পঞ্চম স্থানে অবস্থান করেন তিনি ও সফলতার দিক থেকে চতুর্থ সর্বোচ্চ।


title: অ্যান্ড্রু সাইমন্ডস

text: ২০০৮ সালের মাঝামাঝি সময় থেকে অধিকাংশ সময় তাকে দলের বাইরে অবস্থান করতে হয়। এর প্রধান কারণ ছিল শৃঙ্খলাজনিত ও মদপানের কারণে।


title: অ্যান্ড্রু সাইমন্ডস

text: জুন, ২০০৯ সালে বিশ্ব টুয়েন্টি২০ প্রতিযোগিতা থেকে তৃতীয়বারের মতো নিষেধাজ্ঞার কবলে পড়ে দেশে ফেরত পাঠানো হয়। এরপর ক্রিকেট অস্ট্রেলিয়া থেকে তার চুক্তি বাতিল করা হয়। অনেক ক্রিকেট বিশেষজ্ঞ বিষয়টি গভীরভাবে পর্যবেক্ষণ করে ও অস্ট্রেলীয় কর্তৃপক্ষ তাকে আর দলে নেবে না। এরফলে সাইমন্ডস হয়তোবা তার অবসরের বিষয়টি ঘোষণা করবেন। এরপর ১৬ ফেব্রুয়ারি, ২০১২ তারিখে পারিবারিক জীবনকে উপভোগ করতে সাইমন্ডস সকল স্তরের ক্রিকেট থেকে অবসরের ঘোষণা দেন।


title: কুর্দি জাতি

text: কুর্দি জাতি (কুর্দি ভাষাکورد "Kurd") মধ্য প্রাচ্যের একটি নৃতাত্ত্বিক জনগোষ্ঠী। কুর্দিস্তান বলে পরিচিত অঞ্চলে এরা বসবাস করে। কুর্দিস্তান অঞ্চল ইরান, ইরাক, সিরিয়া ও তুরস্কজুড়ে বিস্তৃত। কুর্দিরা ইরানি জাতির অংশ। তাদের ভাষা কুর্দি ভাষা। এটি ইরানি ভাষার শাখা উত্তর পশ্চিম ইরানি ভাষার অংশ।


title: কুর্দি জাতি

text: মক্রান অঞ্চলে পীরশহর ও বিজরের দুটি শহর অন্তর্ভুক্ত রয়েছে।


title: কুর্দি জাতি

text: কুর্দিদের সংখ্যা প্রায় ৩ কোটি। অধিকাংশ কুর্দিদের আবাস পশ্চিম এশিয়ায়। কুর্দিস্তানের বাইরে পশ্চিম তুরস্কে কুর্দিদের উল্লেখযোগ্য সংখ্যক উপস্থিতি রয়েছে। ইরাকের স্বায়ত্ত্বশাসিত কুর্দিস্তানে কুর্দিরা সংখ্যাগরিষ্ঠ জনগোষ্ঠী। প্রতিবেশী তুরস্ক, সিরিয়া ও ইরানে কুর্দিরা সংখ্যালঘু। এসব অঞ্চলে কুর্দি জাতীয়তাবাদীরা স্বায়ত্ত্বশাসনের জন্য আন্দোলন করছে।


title: লিউকাস

text:
লিউকাস () হচ্ছে একটি গণের নাম। এই গণের প্রথম বিবরণ দেন ১৮১০ সালে রবার্ট ব্রাউন। এই গণে আছে প্রায় ২০০ প্রজাতি। এটি আফ্রিকার বেশিরভাগ, দক্ষিণ ও পূর্ব এশিয়া, ইরান, ভারত, চীন, জাপান, ইন্দোনেশিয়া ইত্যাদি এলাকায় বিস্তৃত, যদিও কিছু প্রজাতি কুইন্সল্যান্ড এবং ভারত মহাসাগরের অন্যান্য দ্বীপে পাওয়া যায়।
মার্চ, ২০১৪ পর্যন্ত দ্য প্লান্ট লিস্ট ১৩৩ প্রজাতিকে সুনির্দিষ্ট নামসহ গ্রহণ করেছেঃ


title: মুলতান

text: মুলতান () পাকিস্তানের পাঞ্জাব প্রদেশের একটি শহর। জনসংখ্যার দিক থেকে এটি পাকিস্তানের ৫ম বৃহত্তম শহর যার আয়তন প্রায় ১৩৩ বর্গ কিলোমিটার। এই শহরটি চেনাব নদীর তীরে এবং পাকিস্তানের ভৌগোলিক কেন্দ্রে অবস্থিত।


title: মুলতান

text: মুলতান সুফিদের শহর, সন্ন্যাসীদের শহর, মাদিনাত-উল-আউলিয়া প্রভৃতি নামে পরিচিত।


title: খাইবার পাখতুনখোয়া

text: খাইবার পাখতুনখোয়া (), (KPK) (পূর্বনাম উত্তর-পশ্চিম সীমান্ত প্রদেশ)। এটি পাকিস্তানের চারটি প্রদেশের অন্যতম প্রদেশ। এর পশ্চিম ও দক্ষিণ দিকে কেন্দ্র শাসিত উপজাতীয় এলাকা, উত্তর-পূর্বে বাল্টিস্থান, পূর্বে আজাদ কাশ্মীর, দক্ষিণপূর্বে পাঞ্জাব ও রাজধানী ইসলামাবাদ, এবং উত্তর-পশ্চিমে আফগানিস্তান অবস্থিত। পাকিস্তানের বেলুচিস্তান প্রদেশ এর দক্ষিণ দিকে অবস্থিত। খাইবার পাখতুনখোয়া'র প্রাদেশিক রাজধানী এবং সবচেয়ে বড় শহর হলো পেশাওয়ার।আরো ভাষার মধ্যে কাশ্মীরি, শীনা, রোমানি, বুরুসাশকি, অয়াকহি, বাল্টি, বেলুচি, ব্রাহই, সিন্ধি এবং ইংরেজি (প্রশাসনিক এবং পর্যটনে) ব্যবহৃত হয়।


title: খাইবার পাখতুনখোয়া

text: শহরগুলোতে শুধুমাত্র উর্দু এবং ইংরেজি লিখিত ভাষা হিসেবে পাওয়া যায়। ইংরেজি, পাকিস্তানের সরকারি ভাষা, প্রধানত সরকারি কাজে এবং সাহিত্যিক কারনে ব্যবহার করা হয়।


title: খাইবার পাখতুনখোয়া

text:
খাইবার পাখতুনখোয়া প্রদেশের অধিকাংশ অধিবাসী ইসলাম ধর্মের অনুসারী। এদের মধ্যে সংখ্যাগরিষ্ঠ সুন্নি মুসলিম, এছারাও শিয়া, ইসমাইলি এবং আহমাদিয়া মতবাদে বিশ্বাসী মুস্ললিম রয়েছেন।
এছারাও এখানে হিন্দু এবং শিখদের কিছু ছোট সম্প্রদায় বসবাস করে।
১৪ টি জেলার নাম :


title: কলকাতা মেট্রো রেল কর্পোরেশন

text: কলকাতা মেট্রো রেল কর্পোরেশন (KMRC), যেটি ইস্ট ওয়েস্ট মেট্রো নামেও পরিচিত, দুই যমজ শহর কলকাতা ও হাওড়া সংযোগ দায়িত্বপ্রাপ্ত। প্রস্তাবিত মেট্রো রেল রুট গঙ্গা নদীর অংশ আংশিকভাবে ভূগর্ভস্থ হবে.১৩.৭ কিলোমিটার দীর্ঘ রুটে ছয় স্টেশনের প্রতিটি ভূগর্ভস্থ এবং উঁচু অংশ থাকবে। দুই মাথায় টার্মিনাল স্টেশন সল্ট লেক সেক্টর ফাইভ এবং হাওড়া ময়দান হবে। এটি ভারতীয় রেলের ১৭তম জোন।


title: পাওয়ার রেঞ্জার্স এস.পি.ডি

text: পাউয়ার রেনজার এস.পি.ডি হল আমেরিকান টেলিভিশন সিরিজ। এটা পাউয়ার রেনজারের ১৩ তম সিরিজ। এটা সেনটাই এর উপর ভিত্তি করে। এটা সুপার সেনটাই এর উপর ভিত্তি করে। এটা সব প্রথম আত্মপ্রকাশ ৫ ফেব্রুয়ারিতে। যেটি সম্প্রচার করে এবিসি ফ্যামেলি।


title: পাওয়ার রেঞ্জার্স এস.পি.ডি

text: পাউয়ার রেঞ্জার্স এস.পি.ডি প্রথম ২২টি পর্ব এবিসি ফ্যামেলি সম্প্রচার করে। এরপরে ১৬টি পর্ব ডিজনি টুন সম্প্রচার করে। এস.পি.ডি এর অর্থ স্পেস পেট্রোল ডেল্টা। এটা কোরিয়ান ভাষায় সম্প্রচার করা হয়। আর এটা জাপানি ভাষায় ডাব করা হয়েছে। জাপানি ভাষা এর দুইটি ডিভিডি ভিডিও এর খন্ড প্রকাশিত হয়েছে ২০১১ সালে।


title: পাওয়ার রেঞ্জার্স এস.পি.ডি

text: ২০২৫ খ্রিষ্টাব্দ তখন পৃথিবীতে মানুষ এবং ভিনগ্রহীরা একসাথে শান্তির সাথে বাস করে। তখন তাদের শান্তি নষ্ট করার জন্য কিছু খারাপ ভিনগ্রহী ঝামেলা করে। আর পৃথিবীর শান্তি রক্ষার দায়িত্ব পালন করেন এস.পি.ডি। যারা হল এক প্রকারের স্পেশাল পুলিশ। তাদের নেতা হলেন ডোগি। যে একজন ভিনগ্রহী। এস.পি.ডি নানা প্রকার আধুনিক অস্ত্রের সাহায্যে তাদের প্রতিরোধ করে এবং পৃথিবীকে রক্ষা করে।


title: পাওয়ার রেঞ্জার্স এস.পি.ডি

text:
পাউয়ার রেঞ্জাস্
মিত্রশক্তিভিলেনএকটি গেম তৈরী করা হয়েছে পাউয়ার রেঞ্জাস্ ডেল্টা সিরিজের জন্য। এই গেমটিতে ৬টি পাউয়ার রেঞ্জাস্ এর চরিত্র আছে।


title: পাওয়ার রেঞ্জার্স এস.পি.ডি

text: ২০০৫ সালে যুক্তরাজ্যে সর্বপ্রথম পাউয়ার রেঞ্জার এস.পি.ডি এর কমিক। যেটি প্রকাশ করে জেটিক্স ম্যাগাজিন। জেটিক্স ম্যাগাজিন জেটিক্স চ্যানেলের অফিসিয়াল ম্যাগাজিন।এই চ্যানেল যুক্তরাজ্যে এস.পি.ডি. সম্প্রচার করত।


title: কেভিন ওব্রায়েন (ক্রিকেটার)

text: কেভিন জোসেফ ওব্রায়েন (জন্ম: ৪ মার্চ, ১৯৮৪) আইরিশ ক্রিকেটার। আয়ারল্যান্ড ক্রিকেট দলের অন্যতম ক্রিকেটার কেভিন ওব্রায়েন মূলতঃ একজন অল-রাউন্ডার। মাঝারি থেকে নিম্নসারির যে-কোন অবস্থানে থেকে ডানহাতে আক্রমণাত্মক ব্যাটিং করে থাকেন। এছাড়াও তিনি কার্যকরী ডানহাতি মিডিয়াম-ফাস্ট বোলার। ঘরোয়া ক্রিকেটে রেলওয়ে ইউনিয়ন ক্রিকেট ক্লাবে খেলছেন। এছাড়াও ইংরেজ কাউন্টি ক্রিকেটে অনেকগুলো ক্লাবে খেলেছেন। ২০০৯ সালে নটিংহ্যামশায়ার দলে খেলেছিলেন।


title: কেভিন ওব্রায়েন (ক্রিকেটার)

text: কেভিন ওব্রায়েন বলসব্রিজের মারিয়ান কলেজে অধ্যয়ন করেন। বাজারজাতকরণ ও বিজ্ঞাপন বিষয়ে তিনি স্নাতক ডিগ্রী লাভ করেন। তার ভাই নায়ল ওব্রায়েনও আয়ারল্যান্ড দলের অন্যতম সদস্য। তাদের বাবা ব্রেন্ডন আয়ারল্যান্ডের পক্ষে ৫২ খেলায় প্রতিনিধিত্ব করেন। সিয়ারা নাম্নী বোন আয়ারল্যান্ড মহিলা হক দলে খেলেছেন। এছাড়াও ডাবলিনভিত্তিক ক্রিকেট একাডেমি পরিচালনা করছেন। ২০০৪ সালের অনূর্ধ্ব-১৯ ক্রিকেট বিশ্বকাপে আয়ারল্যান্ড দলের প্রতিনিধিত্ব করেন। প্রতিযোগিতায় তিনি ২৪১ রান করেন ও দলকে প্লেন সেমি-ফাইনালে নিয়ে যান। এরপূর্বে আয়ারল্যান্ড দল অস্ট্রেলিয়ার কাছে পরাজিত হয়েছিল। এর পরের বছরই তিনি এমসিসি ইয়ং ক্রিকেটার্স দলে খেলেন।


title: কেভিন ওব্রায়েন (ক্রিকেটার)

text: ২০০৬ সালে আয়ারল্যান্ডের উদ্বোধনী একদিনের আন্তর্জাতিকের মাধ্যমে তার ওডিআই অভিষেক ঘটে। বেলফাস্টে ইংল্যান্ডের বিরুদ্ধে অনুষ্ঠিত ঐ খেলায় তিনি ১০ ওভারে ৪৭ রান দিয়ে অ্যান্ড্রু স্ট্রসের উইকেটটি পান নিজের প্রথম বলেই। ৮ নম্বরে ব্যাটিংয়ে নেমে তিনি ৪৮ বলে ৩৫ করেন। খেলায় আয়ারল্যান্ড দল ৩৮ রানে পরাজিত হয়। ২০১০ সালে ক্রিকেট আয়ারল্যান্ডের সাথে পূর্ণাঙ্গভাবে খেলার জন্য চুক্তিবদ্ধ ছয় খেলোয়াড়ের তিনিও অন্যতম।


title: কেভিন ওব্রায়েন (ক্রিকেটার)

text: ২ মার্চ, ২০১১ তারিখে বিশ্বকাপ ক্রিকেটে ইংল্যান্ডের বিপক্ষে দ্রুততম সেঞ্চুরি করার গৌরব অর্জন করেন।


title: কেভিন ওব্রায়েন (ক্রিকেটার)

text: জানুয়ারি, ২০১২ থেকে ট্রেন্ট জনস্টনের কাছ থেকে আয়ারল্যান্ড ক্রিকেট দলের সহঃ অধিনায়কত্বের দায়িত্ব পালন করছেন তিনি। এর অল্প কিছুদিন পর ক্রিকেট আয়ারল্যান্ড চুক্তিবদ্ধ খেলোয়াড়ের সংখ্যা ১৫ থেকে ২৩-এ বৃদ্ধি করে। এ-শ্রেণীভূক্ত চুক্তিবদ্ধ চারজন খেলোয়াড়দের একজন মনোনীত হন ওব্রায়েন। ২০১৩ সালে আইসিসি’র সহযোগী ও অনুমোদনলাভকারী বর্ষসেরা ক্রিকেটারের পুরস্কার পান।


title: কেভিন ওব্রায়েন (ক্রিকেটার)

text: পাকিস্তানের বিপক্ষে নিজের এবং দলের অভিষেক টেস্টের চতুর্থ দিনে দেশের হয়ে প্রথম শতক করার কৃতিত্ব অর্জন করেন।


title: কেভিন ওব্রায়েন (ক্রিকেটার)

text: ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য কেভিন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি উইলসনের সাথে (৮০) জুটি গড়ে দলকে ২ উইকেটের ব্যবধানে জয়লাভে সহায়তা করেন।


title: হাইড্রোকার্বন

text: শুধুমাত্র হাইড্রোজেন ও কার্বন দ্বারা গঠিত জৈব যৌগকে হাইড্রোকার্বন বলে। হাইড্রোকার্বন বিভিন্ন ধরণের হতে পারে, যেমন সম্পৃক্ত হাইড্রোকার্বন অ্যালকেন, অসম্পৃক্ত হাইড্রোকার্বন অ্যালকিন ও অ্যালকাইন, ও অ্যারোম্যাটিক হাইড্রোকার্বন।


title: হাইড্রোকার্বন

text: আইইউপিএসি-এর জৈব যৌগ নামকরণ পদ্ধতি অনুসারে হাইড্রোকার্বনগুলিকে নিম্নলিখিত শ্রেণিতে ভাগ করা যায়ঃ


title: হাইড্রোকার্বন

text: হাইড্রোকার্বন ঘরের তাপমাত্রায় কঠিন (প্যারাফিন মোম, ন্যাপথ্যালিন), তরল (বেঞ্জিন) ও গ্যাসীয় (মিথেন, ইথেন) তিনরকম অবস্থাতেই থাকতে পারে। হাইড্রোকার্বনের গলনাঙ্ক ও স্ফুটনাঙ্ক তার আণবিক ভর, দ্বিমেরু ভ্রামক ও কঠিন অবস্থায় প্যাকিং-এর উপর নির্ভর করে।


title: হাইড্রোকার্বন

text: কার্বনের যোজ্যতা চার হওয়ার কারনে লম্বা কার্বন-কার্বন শৃঙ্খল গঠন হতে পারে, এবং কার্বনের এই "ক্যাটিনেশন" ধর্মের জন্য হাইড্রোকার্বনের অসংখ্য গঠনবৈচিত্র্য সম্ভব।


title: হাইড্রোকার্বন

text: কার্বন ও হাইড্রোজেনের তড়িৎ ঋণাত্মকতার পার্থক্য মাত্র ~0.35, তাই হাইড্রোকার্বন সাধারণত নন-পোলার হয়। এই কারণেই বেশিরভাগ হাইড্রোকার্বন হাইড্রোফোবিক ও নন-পোলার জৈব দ্রাবকে (যেমন কার্বন টেট্রাক্লোরাইড, ইথার) দ্রাব্য এবং জলের মতন অজৈব দ্রাবকে অদ্রাব্য।


title: হাইড্রোকার্বন

text: সম্পৃক্ত হাইড্রোকার্বনে (অ্যালকেন) সমস্ত বন্ধনই অনমনীয় সিগমা (σ) বন্ধন হওয়ার কারণে অ্যালকেন সাধারণ অবস্থায় নিষ্ক্রিয় হয়। উচ্চ তাপমাত্রায় অ্যালকেন অক্সিজেন দ্বারা জারিত হয়ে কার্বন ডাইঅক্সাইড ও জল তৈরি করে। সূর্যালোকের উপস্থিতিতে অ্যালকেন হ্যালোজেনের সঙ্গে বিক্রিয়া করে হ্যালোঅ্যালকেন গঠন করে।


title: হাইড্রোকার্বন

text: অ্যালকিন ও অ্যালকাইনে দুর্বল পাই (π) বন্ধন থাকে, যা নিউক্লিয়ফিল বা ইলেক্ট্রোফিলের সাথে সংযোজন বিক্রিয়া করতে পারে।


title: হাইড্রোকার্বন

text: অ্যারোম্যাটিক হাইড্রোকার্বনের অ্যারোম্যাটিক ধর্মের জন্য π বন্ধন থাকা সত্ত্বেও তা অত্যন্ত নিষ্ক্রিয় হয়, যা কেবলমাত্র অনুঘটকের উপস্থিতিতে সংযোজন ও প্রতিস্থাপন বিক্রিয়া করতে পারে।


title: হাইড্রোকার্বন

text: পৃথিবীতে হাইড্রোকার্বনের প্রধান উৎস পেট্রোলিয়াম ও প্রাকৃতিক গ্যাস। পাললিক শিলার স্তরে জমে থাকা জৈব পদার্থ প্রচণ্ড তাপ ও চাপে রূপান্তরিত হয়ে তৈলাক্ত বালি, ওয়েল শেল নামের পাথর ও সামুদ্রিক মিথেন হাইড্রেটের স্তরে পেট্রোলিয়াম ও প্রাকৃতিক গ্যাস তৈরি করে।


title: হাইড্রোকার্বন

text: পৃথিবীর বাইরে বাকি সৌরজগতেও হাইড্রোকার্বনের অবাধ উপস্থিতি। শনির বৃহত্তম উপগ্রহ টাইটানে মিথেন ও ইথেনের হ্রদ খুঁজে পেয়েছে নাসার ক্যাসিনি-হাইগেন্স মিশন। সৌরজগতের বাইরে বিভিন্ন নেবুলায় পলিসাইক্লিক অ্যারোম্যাটিক হাইড্রোকার্বন (PAH) পাওয়া গেছে।


title: হাইড্রোকার্বন

text: অগভীর জলভূমিতে, উষ্ণ প্রস্রবণে এবং গভীর সমুদ্রে হাইড্রো-থারমাল জ্বালামুখের আশেপাশে অনেকসময় মিথানোজেনিক ব্যাক্টেরিয়া পাওয়া যায়, যারা বায়ুমণ্ডলীয় কার্বন ডাইঅক্সাইড বিজারণ করে মিথেন উৎপন্ন করে।


title: হাইড্রোকার্বন

text:
হাইড্রোকার্বন বর্তমানে মানবসভ্যতার প্রধান শক্তি উৎস। জ্বালানি হিসাবে দহনের ফলে হাইড্রোকার্বন থেকে যে বিপুল শক্তি নির্গত হয় তার সর্বাধিক ব্যবহার তড়িৎশক্তি ও তাপশক্তি উৎপাদনে। দহনের ফলে উৎপন্ন তাপ দিয়ে জল বাষ্পীভূত করে সেই বাষ্প চালনা করে ইঞ্জিন চালানো যায় ও টারবাইন ঘুরিয়ে তড়িৎ উৎপাদন করা যায়।
হাইড্রোকার্বনের শক্তি-উৎস হিসাবে ব্যবহারের মূলে আছে এর দহন বিক্রিয়া। হাইড্রোকার্বন অক্সিজেনের সাথে বিক্রিয়া করে জল ও কার্বন ডাইঅক্সাইড উৎপন্ন করে। এর সাথে নির্গত হয় প্রচুর শক্তি, কারণ দহন একটি তাপমোচী প্রক্রিয়া। সরলতম অ্যালকেন মিথেনের বিক্রিয়া হলঃ


title: হাইড্রোকার্বন

text: অপর্যাপ্ত অক্সিজেনের উপস্থিতিতে কার্বন মনক্সাইড তৈরি হয়।


title: হাইড্রোকার্বন

text: যেকোনো অ্যালকেনের দহনের সাধারণ বিক্রিয়াঃ


title: হাইড্রোকার্বন

text: মিথেন ও ইথেন ঘরের তাপমাত্রায় গ্যাসীয় এবং চাপ-প্রয়োগে তরলীভূত করা অসুবিধাজনক। প্রোপেন ও বিউটেন চাপ-প্রয়োগে সহজেই তরলে পরিণত হয়, এবং রান্নার জ্বালানি এলপিজি থেকে শুরু করে সিগারেট লাইটার পর্যন্ত সর্বত্র এদের ব্যবহার। পেন্টেন ও হেক্সেন সাধারণ তাপমাত্রায় তরল। গবেষণাগারে ও কলকারখানায় পেন্টেন ও হেক্সেন উচ্চ আণবিক ভরবিশিষ্ট মোম ও তেলজাতীয় পদার্থের জন্য নন-পোলার গন্ধহীন দ্রাবক হিসাবে ব্যবহৃত হয়।


title: হাইড্রোকার্বন

text: অ্যালকেন ও অ্যালকাইন এবং তাদের নানারকম যৌগ থেকে তৈরি হয় বিভিন্ন পলিমার যেমন পলিথিন, পলিপ্রোপিলিন এবং পলিস্টাইরিন।


title: হাইড্রোকার্বন

text: ৬ থেকে ১০ কার্বনবিশিষ্ট হাইড্রোকার্বন হল গ্যাসোলিন, ন্যাপথা ও জেট-জ্বালানির প্রধান উপাদান। কার্বনসংখ্যা বাড়ার সঙ্গে সঙ্গে হাইড্রোকার্বনের গলণাঙ্ক, স্ফূটনাঙ্ক, সান্দ্রতা এবং মসৃণকরন সূচক (লুব্রিকেটিভ ইন্ডেক্স) বাড়তে থাকে। রং শিল্প, পিচ তৈরি, ক্রিয়োজোট জাতীয় কাষ্ঠ সংরক্ষক প্রভৃতি বিবিধ শিল্পে এইসব হাইড্রোকার্বনের ব্যবহার আছে।


title: হাইড্রোকার্বন

text: যেহেতু ক্লোরোফ্লুরোকার্বন ওজোন স্তরের ক্ষতি করে, তাই বর্তমানে ক্লোরোফ্লুরোকার্বনের বদলে এরোসল স্প্রে-র প্রপেল্যান্ট হিসাবে উদ্বায়ী হাইড্রোকার্বন ব্যবহৃত হচ্ছে।


title: কওমী তারানা

text: কওমী তারানা (, অর্থাৎ "“জাতীয় সঙ্গীত”") পাক সরজমিন (, "“পুণ্যভূমি”") হিসেবেও পরিচিত। এটি পাকিস্তানের জাতীয় সঙ্গীত। এটির লেখক হাফিজ জলন্ধরী এবং সুরকার আহমেদ গোলাম আলী। ১৯৫৪ সালের আগস্টে এটি পাকিস্তানের জাতীয় সঙ্গীত হিসেবে স্বীকৃতি লাভ করে।


title: বিশ্বজিৎ চ্যাটার্জী

text: বিশ্বজিৎ (সম্পুর্ন নামঃ বিশ্বজিৎ দেব চ্যাটার্জী , Hindi: बिस्वजित चॅटर्जी) একজন বাংলা/ হিন্দি চলচ্চিত্র অভিনেতা। তার জন্ম কলকাতা, পশ্চিম বঙ্গ এবং পরে তিনি বোম্বে গিয়ে হিন্দি চলচ্চিত্রে অভিনয় শুরু করেন।


title: বিশ্বজিৎ চ্যাটার্জী

text: কলকাতাতে কয়েকটি ছবিতে যেমন, "মায়ামৃগ" (১৯৬০), "দুই ভাই" (১৯৬১) এরপর তিনি মুম্বাই চলে যান। ১৯৬২ সালে তিনি হিন্দি চলচ্চিত্র "বিশ সাল বাদ"-এ অভিনয় করেন।


title: বিশ্বজিৎ চ্যাটার্জী

text: ১৯৭৫ সালে, বিশ্বজিৎ কেহেতে হে মুজকো রাজা ছবিটি প্রযোজনা ও পরিচালনা করেন। এই ছবিতে অভিনয় করে ধর্মেন্দ্র, হেমা মালিনী, শত্রুঘ্ন সিনহা এবং রেখা। এরপর তিনি আবার অভিনয় জীবনে ফিরে যান।


title: বিশ্বজিৎ চ্যাটার্জী

text: ২০১৪ সালের সাধারণ নির্বাচনে বিশ্বজিৎ লোকসভার দিল্লী আসন থেকে তৃণমূল কংগ্রেসের প্রার্থী হয়েছিলেন। তিনি ৯০৯ টি ভোট পেয়ে ৭ম স্থান অর্জন করেন।


title: কেহেতে হে মুজকো রাজা

text: কেহেতে হে মুজকো রাজা ১৯৭৫ সালে মুক্তিপ্রাপ্ত বিশ্বজিৎ চ্যাটার্জী পরিচালিত ভারতীয় চলচ্চিত্র। এই ছবিতে অভিনয় করেছেন ধর্মেন্দ্র, হেমা মালিনী, শত্রুঘ্ন সিনহা এবং রেখা।


title: কখনো আসেনি

text:
কখনো আসেনি ১৯৬১ সালে মুক্তিপ্রাপ্ত একটি সামাজিক বাংলা চলচ্চিত্র। রচনা, চিত্রনাট্য ও পরিচালনা করেছেন জহির রায়হান। পরিচালক হিসেবে এটিই জহির রায়হানের প্রথম চলচ্চিত্র। ছবিটির প্রযোজনা করেছেন আজিজুল হক ও মঞ্জুরুল হক। অভিনয় করেছেন সুমিতা দেবী, খান আতাউর রহমান, সঞ্জীব দত্ত, শবনম, কণা প্রমুখ।
১৯৫৯-৬০ সময়ে জহির রায়হান এ জে কারদারের বিখ্যাত ‘জাগো হুয়া সাভেরা’ সহ এহতেশাম, সালাউদ্দীনের মতো নামী পরিচালকের কয়েকটি চলচ্চিত্রে সহকারী পরিচালক হিসেবে কাজ করেন। এসময় তিনি নিজেই চলচ্চিত্র নির্মাণের কথা ভাবেন।


title: কখনো আসেনি

text: ১৯৬০ সালের প্রথম দিকে জহির রায়হান তাঁর প্রথম ছবি ‘কখনো আসেনি’ র শুটিং শুরু করেন। আজিজুল হক ও মঞ্জুরুল হক এ ছবির প্রযোজনা করেন। নায়িকা হিসেবে নির্বাচন করেন সুমিতা দেবী কে ও তার বিপরীতে অভিনয় করেন খান আতাউর রহমান।}} ১৯৬১ সালের ২৪ নভেম্বর চলচ্চিত্রটি মুক্তি পায়। মুক্তির দিনে প্রচারিত বিজ্ঞাপনে একটি অসম্ভব সাহসী বিবৃতি প্রকাশ করা হয় । বিজ্ঞাপনে বলা হয়েছিল,


title: কখনো আসেনি

text: এই চলচ্চিত্রের সাফল্য নিয়ে জহির রায়হান এর অনেক আশা ছিল। কিন্তু এটি বাণিজ্যিকভাবে তেমন সফল হয়নি। তবে, ব্যতিক্রমধর্মী কাহিনী, সাবলীল ভাষা, উপস্থাপনা ও নির্মাণশৈলীর জন্য এই ছবি সমালোচকদের দৃষ্টি আকর্ষণ করে। সে সময় এবং পরবর্তী সময়েও এই ছবি নিয়ে অনেক আলোচনা হয়েছে। প্রায় সব সমালোচকই জহির রায়হানকে সে সময়ের তুলনায় অগ্রবর্তী নির্মাতা হিসেবে চিহ্নিত করেন।


title: কখনো আসেনি

text: কখনো আসেনি চলচ্চিত্রের সঙ্গীত পরিচালনা করেন খান আতাউর রহমান। এই চলচ্চিত্রে মোট ৬ টি গান রয়েছে। এর মধ্যে "কোন দূর বাতায়নে" গানটি রচনা করেন কলিম শরাফী গানগুলোতে কন্ঠ দেন মাহবুবা রহমান, খান আতাউর রহমান ও কলিম শরাফী।


title: মাইকেল বেভান

text: মাইকেল গাইল বেভান (; জন্ম: ৮ মে, ১৯৭০) বেলকোনেন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। বামহাতি ব্যাটসম্যান মাইকেল বেভান স্লো লেফট আর্ম চায়নাম্যান বোলার হিসেবেও অস্ট্রেলিয়া ক্রিকেট দলে ১৯৯৪ থেকে ১৯৯৮ সাল পর্যন্ত টেস্ট খেলতেন। ১৯৮৯ সালে এআইএস অস্ট্রেলিয়ান ক্রিকেট একাডেমি’র বৃত্তিধারী ছিলেন তিনি।


title: মাইকেল বেভান

text: সমগ্র ঘরোয়া ক্রিকেটের অধিকাংশ সময় নিউ সাউথ ওয়েলস ব্লুজ দলে কাটিয়েছেন। পরবর্তীতে ২০০৪-০৫ মৌসুমে তাসমানিয়ান টাইগার্স দলে স্থানান্তরিত হন ও জানুয়ারি, ২০০৭ সালে অবসর গ্রহণের পূর্ব পর্যন্ত সফলভাবে কাটান। এছাড়াও তিনি সাউথ অস্ট্রেলিয়া দলে খেলেছেন। ইংল্যান্ডের কাউন্টি ক্রিকেটে ইয়র্কশায়ার, লিচেস্টারশায়ার ও সাসেক্সে ক্লাবে খেলেন। বেভানের প্রথম বড়দের ক্লাব ছিল ক্যানবেরার ওয়েস্টন ক্রিক ক্রিকেট ক্লাব।


title: মাইকেল বেভান

text: ১৯৯৪ সালের অস্ট্রেলিয়ার পক্ষে একদিনের আন্তর্জাতিকে বেভানের অভিষেক ঘটে। শারজায় অনুষ্ঠিত অস্ট্রাল-এশিয়া কাপে খেলার পর থেকে ১৯৯৫-৯৬ মৌসুমে দলের নিয়মিত সদস্যে পরিণত হন। ৩০ বা ততোধিক ওডিআইয়ে ৫০-এর অধিক ব্যাটিং গড়ের অধিকারী চারজন খেলোয়াড়ের একজন তিনি। বেভানের সেরা ক্রীড়াশৈলী চার নম্বরে ছিল। মাইকেল হাসি’র সাথে ৩০ বা ততোধিক ইনিংস খেলা ব্যাটিং গড় কখনো ৪০-এর নিচে নামেনি। এর প্রধান কারণ ছিল তারা উভয়েই বেশকিছুসংখ্যক খেলায় অপরাজিত ছিলেন।


title: মাইকেল বেভান

text: অস্ট্রেলিয়া ক্রিকেট দলের পক্ষে ২৩২টি একদিনের আন্তর্জাতিকে অংশগ্রহণ করেছেন। এছাড়াও তিনি ১৯৯৯ ও ২০০৩ সালের বিশ্বকাপ জয়ী দলের অন্যতম সদস্য ছিলেন। "ফিনিশার" বা সমাপণকারী হিসেবে অস্ট্রেলিয়া দলে পরিচিত ছিলেন। নীচেরসারির ব্যাটসম্যানদেরকে সাথে নিয়ে প্রায়শঃই তিনি জয়ে নেতৃত্ব দিতেন। ১৯৯৬ সালে নববর্ষের দিনে সিডনি ক্রিকেট গ্রাউন্ডে অনুষ্ঠিত খেলায় ওয়েস্ট ইন্ডিজের বিপক্ষে স্মরণীয় খেলা উপহার দেন। একপর্যায়ে দলীয় সংগ্রহ ৬/৩৮ থাকার পর তার অপরাজিত ৭৮* রানের কল্যাণে অস্ট্রেলিয়া দল ১৭৩ রানের লক্ষ্যে পৌঁছায় ইনিংসের শেষ বলে।


title: মাইকেল বেভান

text: অবসরগ্রহণকারী খেলোয়াড়দের মধ্যে ৫৩.৫৮ রান গড়ে একদিনের আন্তর্জাতিকে বিশ্বরেকর্ড ধারণ করেছিলেন। লিস্ট এ ক্রিকেটে বেভানের গড় ৫৭-এর ওপর যা এ স্তরের ক্রিকেটে ১০,০০০ রান সংগ্রহকারী খেলোয়াড়দের মধ্যে সর্বোচ্চ। ৪৬.৯৩ গড় নিয়ে স্বদেশী ডিন জোন্স তার পরেই অবস্থান করছেন।


title: মাইকেল বেভান

text: আঘাতজনিত কারণে ১৭ জানুয়ারি, ২০০৭ তারিখে মাইকেল বেভান সকল স্তরের ক্রিকেট খেলা থেকে আনুষ্ঠানিকভাবে তার অবসরের ঘোষণা দেন। তিনি বলেন, এটি এমন একটি সময় যখন আঘাত ও ব্যথা আমার চিন্তাধারাকে ভিন্নদিকে প্রবাহিত করছে। খেলার সময় যা আমাকে মনে করিয়ে দেয় যে আমি আঘাতপ্রাপ্ত ও পরিষ্কার হয়ে গেছে এখন সময় হয়েছে চলে যাবার।